text:
Ady: Lukmançylyk maýyşgak sargysy
Düzümi: 46,94% kard görnüşli daralan ýüplük 40/1, 10,35% poliester 150 Den, 42,70% neýlon-poliester lateks
Goşmaça maddalar: ýok
Görnüşi: Maýyşgak sargy
Ulanmaga görkezmeleri: Döwük, çykykda, ýumşak dokumalaryň ýenjilmeginde, damarlaryň warikoz giňelmelerinde, sport ugurlary we ýaralanmalary ýaly şikeslerde ulanylýar
Garşy görkezmeleri: Ýok
Ulanyş usuly: Maýyşgak sargyny ele, aýaga, dyza, goşarlyga saralýar, el-aýak gutarnyklary gorizontal ýagdaýda saklap, ökjäni 90°C burça aýlamaly, sargyny el-aýak ujyndan başlap aşakdan-ýokary saramaly
Islenilmeýän täsirleri: Ýok
Saklanyş şerti: Otag temperaturasynda, günüň şöhlesinden goralýan, gury ýerde saklamaly
Ulanma möhleti: 5ýyl
Öndürijiniň ady we salgysy: ”Zyýansyzlandyrylan sargy serişdelerini öndürýän kärhanasy”, Daşoguz ş, Bitaraplyk şaýoly 126 jaýy.
Tel: 800(322)-26604;
faks: 800(322)-25988


c: text/html

text:
Tuyli yensiz satyan 2 sany
Tuyli yensiz yagdayy gaty gowy srochna satlyk, aljak adama gowy onusuk bolar, dine aljak adam jan etsin srocna pul gerekGörmek Aýallar üçin goşulan wagty 2 gün öň Gören adam sany 54x
Spilka
Şpilka geýilenGörmek Aýallar üçin goşulan wagty 3 hepde öň Gören adam sany 99x
kurtga ak
Kurtga ak arassaja geyilmedik havarlashayyn. Baha 200 manat jañlashayyn galan zadam.Görmek Erkekler üçin goşulan wagty 1 aý öň Gören adam sany 33x
продам вещи женские
Продам женские вещи,туфли,также школьный рюкзак б/у все в отличном состоянии,также есть новые вещи:батники,костюмы классика,платья и т.д,фото в имо 864028781Görmek Aýallar üçin goşulan wagty 1 aý öň Gören adam sany 59x
туфли жен
Б/у были одеты 1 разGörmek Aýallar üçin goşulan wagty 1 aý öň Gören adam sany 88x
Toy koynegi (свадебное платье)
Taze toy koynegi bir gezek geyilen Свадебное платье одето 1 разGörmek Aýallar üçin goşulan wagty 1 aý öň Gören adam sany 344x
Basanojka jenski
Tazeje razm 37Görmek Aýallar üçin goşulan wagty 2 aý öň Gören adam sany 109x
Fata koynek
Moskwadan getirilen 1gezek geylen.Görmek Aýallar üçin goşulan wagty 2 aý öň Gören adam sany 385x
Пальто
Женское пальто в хорошем состоянии. Размер 40.Görmek Aýallar üçin goşulan wagty 2 aý öň Gören adam sany 93x
Сатлык ковушлер
Каблук ковуш енеде горнушлери бар раз 38.2 .3 сапар гейленGörmek Aýallar üçin goşulan wagty 3 aý öň Gören adam sany 257x
Сари мата
Сари маталар 6 метр хер хилеги барGörmek Aýallar üçin goşulan wagty 3 aý öň Gören adam sany 54x
Kupalnik
Tazeje etiketkasy bilen bileGörmek Aýallar üçin goşulan wagty 3 aý öň Gören adam sany 47x
trenažor
Turnik we dürli maşklar üçin. Ýagdaýy gaty govy. Original. Boýy gaty beýik. Gaty demirden.Görmek Erkekler üçin goşulan wagty 3 aý öň Gören adam sany 111x
Džinsovyý sarafan
TäzeGörmek Aýallar üçin goşulan wagty 3 aý öň Gören adam sany 22x
hindi köýnegi we balagy
TäzeGörmek Aýallar üçin goşulan wagty 3 aý öň Gören adam sany 28x
Kofta narýadnaýa
TäzeGörmek Aýallar üçin goşulan wagty 3 aý öň Gören adam sany 13x
narýadnoýe platýe
TäzeGörmek Aýallar üçin goşulan wagty 3 aý öň Gören adam sany 26x
veçernoýe platýe
TäzeGörmek Aýallar üçin goşulan wagty 3 aý öň Gören adam sany 34x
Koynekler
Tazeje vecherni koynekler bir gezek geyilen onushuk barGörmek Aýallar üçin goşulan wagty 3 aý öň Gören adam sany 82x
KRASOWKA
1100 sany bar. Hili gaty gowy. Ahli seriyasy bar. Gyssagly satylyar.Görmek Erkekler üçin goşulan wagty 3 aý öň Gören adam sany 264x

robotstxt: allowed

filter: keep


text:
Yragyň hökümet güýçleri Türkiýäniň Yragyň Kürdüstan regiony bilen esasy serhet geçelgesini öz gözegçiligine aldy diýip, Türkiýäniň premýer-ministri Binali Ýildirim aýtdy.
“Ibrahim Al Halil” serhet geçelgesi "Yragyň merkezi hökümetiniň eline geçdi” diýip, Ýildirim 31-nji oktýabrda Ankarada telewideniýede eden çykyşynda aýtdy.
Ol häzirki wagtda serhet gözegçiliginiň Yragyň we Türkiýäniň resmileri tarapyndan amala aşyrylýandygyny habar berdi.
Yragyň Kürdüstan regiony geçen aýda öz garaşsyzlygy boýunça referendum geçirmeginiň yzýany öz-özüni üzňeleşdirip başlady. Yrak, Türkiýe, Eýran we kürtleriň günbatarly ýaranlary bu referenduma garşy çykyş edipdi.
Yragyň goşuny ýurduň Türkiýe bilen serhedinde öz harbylaryny ýerleşdirdi.
Munuň bilen bir wagtda Yragyň harbylarynyň ýaýradan beýanatynda, Bagdadyň Kürdüstanyň Siriýa bilen sepleşýän serhetlerinde hem gözegçiligini güýçlendirmäge taýýarlanýandygyny aýtdy.


text:
Tans sungaty saglygyň we bagtyýarlygyň görki
Ýazylan wagty: 31 мая 2018 Ýazan Mayichka
Türkmen tanslary ýa-da endigan milli sport Berkarar Döwletimiziň Bagtyýarlyk döwründe milli sport ulgamy uly ösüşlere eýe boldy. Şonuň birlikde milli folklor we tans sungaty hem örän uly üstünlikler gazandy. Gahryman Arkadagymyz Hormatly Prezidentimiz ýurdymyzy ösüşleriň ak ýolunda ganatlandyrdy. Şularyň miweleri bolsa mese-mälim görnüp dur. Bu miweler göwünlere ganat bekledýär. Şu günki günde medeniýetiň tans we folklor sungaty gülläp ösen bolsa onda bu örän owadan sportdyr we saglykdyr. Sebäbi tansa ýa-da folklora gatnaýan çagalar näçe ýaşlykdan başlasa şonça olar hyjuwly, görmegeý we owadan zähmete okgunly bolýarlar. Şonuň üçin hem çagalara näçe ýaşlykdan sportyň haýsy-da bolsa bir görnüşine söýgi döretmek geljekki uly üstünlikdir hem-de bagtly dowamat üçin uly ädimdir. Muňa bolsa ýurdumyzda näçe diýseň mümkinçilik bar. Çagalar we ýetginjekler amatly wagtlarda sport bölümlerine, tans toparlaryna gatnap bilýärler we öz wagtlaryny peýdaly geçirip saglyklaryny berkidip bilýärler. Tans bilen diýip nygtamagymyzyň esasy, tans sungaty gadymdan bäri halkymyzyň arasynda uly rowaçlyga eýe bolýar. Türkmen halkynyň tans mirasy bilen baglanşykly halk arasyndan toplanan maglumatlar, türkmen tansy boýunça işlän alymlaryň pikirleri, arheologiki tapyndylaryň ýüzündäki tans bilen bagly şekiller, halk döredijilik eserlerinde tans—oýun hakdaky aýdylanlar, taryhy çeşmeler tans sungaty hakyndaky gyzykly söhbete esas berýär. Aslynda tans sungaty ilkidurmuş sungatynyň iň gadymy görnüşidir. Bu tanslar köpçülikleýin we şekillendirme ýagny, bir zada öýkünmek, meňzejek bolmak häsiýetine eýe bolupdyr. Onda adamlaryň aw awlaýşy, balyk tutuşy, hasyl ýygnalyşy, maşgala gatnaşyklary, harby hereketler suratlandyrylypdyr. Söz, saz we şekillendiriş döredijiliginiň birleşmeginde sahna oýnuna öwrülen bu tanslar ilkidurmuş sungatyny düşnükli açyp görkezýär. Taryhdan bilşimiz ýaly, ilkidurmuş adamlary topar bolup awa gitmezden ozal ýörite ruhlaryny berkidip, awlajak haýwanlarynyň şekiliniň daşynda türgenleşik häsiýetinde özboluşly tanslary edipdirler. Olar bu taýýarlygyň özlerine üstünlik getirjekdigine ynanypdyrlar. Bu gadymy ynançlar bolsa, belli bir derejede ilki däp hökmünde, soňra bolsa tans hökmünde ýerine ýetirilip, biziň günlerimize gelip ýetipdir. Türkmen milli tanslaryň iň gadymy görnüşleri bolan «çapak», «çemçe—kaşyk», «küştdepdi» ýaly tanslaryň dessury tans hereketlerinde ilkidurmuş sungatynyň yzlaryny görmek bolýar. Tans sungaty hakdaky gürrüňlerimizde aýratyn meşhurlyk bilen ýerine ýetirilýän iň gadymy tanslardan bolan «çapak - karsaky», «sallanma», «çemçe—kaşyk», «işimme» ýaly tanslaryň döreýşi, ýerine ýetirilişi has-da täsindir. «Çapak» tansy, oňa başgaça «karsaky» hem diýilýär. «Çapak» ýa-da «karsaky» sözi «el çarpmak» sözünden gelip çykan bolmaly. Bu bolsa elleriň aýalarynyň biri—birine bat bilen urulmagyny aňladýar. Tansyň esasy dessury hereketleri hem el çarpmak arkaly ýerine ýetirilýär. Ir döwürlerde erkek kişiler söweşden ýa-da awdan dolanyp gelenlerinde, aýallar olaryň öňlerinden begenişip, el çarpyp çykyp çapak çarpyp tans edipdirler. «Çapak» tansy «karsaky», «çepbe karsaky» ýaly görnüşlerini öz içine alýar. «Karsaky» diýmek hem «çapak» sözi bilen bir manydaş söz bolup, ol diňe tansyň ýerine ýetirilişinde we dep kakuwynda tapawutlanypdyr. Tansyň «çepbe karsaky» görnüşi bolsa, tansyň hereketleriniň çep tarapdan başlanýandygy bilen düşündirilýär. «Böküş» ýa-da «Hekge böküş» —bu tans häzirki güne çenli «çapak» tansynyň bir görnüşi hökmünde ýerine ýetirilip gelinýär. Emma tansyň aňladýan manysy, hereketleri, dep kakuwlaryny göz öňüne tutsak, bu tansa türkmen milli tansynyň gadymy görnüşi diýmek mümkin. Bu tansda alahekek atly guşuň hereketlerine öýkünilýär. Tansyň ady şu guşuň ady bilen baglanyşdyrylýar. Tansy ýerine ýetirijiler aýaklaryny jüp saklap, dört tarapa bökýärler, ellerini ýokary uzadyp çarpýarlar. «Sallanma» tansy hem türkmen tansynyň iň gadymy görnüşi bolup, özboluşly haýal dep kakuwlarynyň astynda diňe gelin—gyzlar tarapyndan ýerine ýetirilýär. Elbetde, bu tansyň daşky tebigatyň täsiri bilen dörän bolmagy mümkin. Sebäbi tansyň dessury hereketlerine üns berseň, guwuň hereketlerini ýadyňa salýar. Iki ellerini aşak sallap, soňra ýokary göterilmegi, bileklere çenli guwuň ak ganatlaryny ýadyňa salýan ak ýeňçeleriň geýilmegi, tansda guşuň ganatlaryna meňzeş hereketleriň köplügi şeýle diýmäge esas berýär. «Jamly oýun» gadymy milli türkmen tansy bolup, özboluşlylygy bilen tapawutlanýar. Adyndan belli bolşy ýaly, bu tans elinde kiçijik, ýalpak mis jamlara barmaklara geýlen oýmajyklaryň kakylmagy bilen ýerine ýetirilýär. Bu tans oýmaklaryň sazlaşykly owazynyň, depginli dep kakuwlarynyň astynda oýnalýar. «Çemçeli oýun» tansy hem özboluşlylygy bilen tapawutlanýar. Bu tansa başgaça «Kaşykly oýun» hem diýilýär, ýagny ol agaç çemçeleriň guýguçlaryny biri—birine kakyp, çemçe sesleriniň owazynda oýnalýar. Bu tansy oýnamak üçin dört sany agaç çemçe gerek. Her elde iki çemçe saklanylýar Bu oýun hem Lebap welaýatynyň ähli etraplarynda dürliçe ýerine ýetirilýär. Mysal üçin, Saýat etrabynyň Awçy obasynda bu tans ýerine ýetirilende, agaç çemçeleriň saplary alajabaglar bilen berkidilýär. Bu bolsa maşgalanyň agzybirligini alamatlandyrypdyr. Şeýle-de tansyň üsti bilen awçynyň hereketlerini, at toýnaklarynyň seslerini suratlandyrýarlar. Welaýatyň Atamyrat etrabynda oýnalýan «çemçeli oýun» dep kakuwy hem dessury hereketleri bilen düýpgöter tapawutlanýar. Bu hereketlerde iki sany söweşijiniň hereketlerini görmek bolýar. Şu günler oýnalýan milli tanslaryň biri-de «işimme» tansydyr. Bu tansyň ady «işmek» diýen sözden gelip çykýan bolmaly. «Işimme» tansynda hem alajabagyň işilýän hereketlerine meňzeş hereketler agdyklyk edýär. Belki-de, bu tans öz gözbaşyny oňonçylykdan alyp gaýdandyr. «Işimme» tansy gelin—gyzlar tarapyndan dep kakuwlarynyň astynda sanawaçlar bilen bilelikde ýerine ýetirilýär. Beýleki milli sungatymyz ýaly, tanslarymyz hem owadan, hem ajaýypdyr. Şonuň üçin hem bu gün tans sungaty saglygyň we bagtyýarlygyň görküni ýaýbaňlandyrýan görkli saglyk sungatydyr.
Okalan sany: 49 Jogaplar: ( 0 )


text:
Aktual Analiz
NATO-Türkiýe gatnaşyklary
Demirgazyk Atlantik Alýansy (NATO) 2-nji Jahan urşundan soň Sowet Soýuzynyň kommunistik imperializmine garşy döredilen guramalardan biri. Sowet Soýuzynyň imperialist syýasatynyň döretmegi ähtinal howplaryna garşy järe görmek maksady bilen 1949-njy ýylyň 4-nji aprelinde ABŞ-nyň başda durmagynda Britaniýa, Belgiýa, Fransiýa, Gollandiýa, İtaliýa, İzlandiýa, Daniýa, Lýuksemburg, Norwegiýa, Portugaliýa we Kanada ýaly günbatar ýurtlary tarapyndan döredilen bileleşik. Türkiýe şol bileleşige 1952-nji ýylda agza boldy. Guramanyň esasy maksady agza ýurtlara daşardan abanmagy ähtimal howplardan harby taýdan goranmagyny üpjün etmek we şol bir wagtda syýasy hem-de ykdysady-jemgyýetjilik taýdan hyzmatdaşlygy ýola goýmakdan ybarat.
Şol maksada laýyklykda döredilen NATO 1991-nji ýylda Gündogar Bologunyň dargamagyndan soň jedelleşilmäge başlandy. Hyzmatdaşlygyň legallygy we işi jedelleşilmäge başlandy. Emma birnäje aý ozal Yragyň Kuweýdi basyp almagy we ýüze jykan täze terror tolkuny “NATO-nyň gerekdigi” üjin ýeterlik sebäp boldy.
Şol döwürlerde İtaliýada NATO-nyň legal bolmadyk ýaragly guramasy ýüze jykaryldy. İtaliýanyň Premýer ministri Giulio Andreotti 1990-njy ýylyň 24-nji oktýabrynda GLADİO-nyň ýurdunda iş alyp barýandygyny resmi taýdan boýun aldy.
Gurluşy umuman “Ýörite güýjleriň” gurluşyna meňzeýän şol güýjleriň beýan edilen resmi wezipesi Gündogar Blogy haýsydyr bir Ýewropa ýa-da NATO agza ýurdy basyp alan halatynda partizan urşy usuly bilen duşmany güýmemek, oňa zeper ýetirmek, maglumat ýygnamak, aragatnaşyk we logistiki güýjlerine sabbotaj guramak, strtegik ähmiýetli nyşanalary ýok etmek ýaly käbir ýörite işleri berjaý etmekdi.
Latyn dilinde “gylyj” manysyny aňladýan gladio sözüni at hökmünde saýlap alan gurama Amerikan we iňlis kontr-partizan guramasy bolan “Staý Behing” tarapyndan 1952-nji ýylda döredilýär. JİA tarapyndan dolandyrylan we maliýeleşdirilen gurama 1956-nji ýylda ABŞ bilen arkalaşyp ijalylyk we partizan urşuny alyp barmak üjin guramalaşdy.
Gladio diskussiýalary bilen birlikde NATO-nyň ähli agza ýurtlarda partizan uruş usulyndan peýdalanýandygy ýa-da peýdalanmaga synanşandygy öňe sürüldi. Köp sanly ýurtda onuň bardygy ýüze jykandan soň diskussiýalar ýaňadandan başlady.
Geň zat, NATO-nyň legallygy jedelleşilmäge başlananda Ýugoslawiýada ijerki uruş turdy. Diýseň pajygaly bolan ijerki uruş genoside öwrüldi. Bir bada NATO genosidiň durmagyny isleýän adamlaryň umydyna öwrüldi duruberdi.
Soň Yrakdaky we Owganystandaky basyp alyşyklar NATO baradaky jedelleşikleriň täsirini ortadan aýyrdy.
NATO-nyň legal bolmadyk işleri halk köpjüligi tarapyndan ýatdan jykarylmaga başlanda Türkiýede halkara ijalylyk we dönüklik ulgamy bolan Fetullahjy terror guramasy FETÖ pajygaly agdarlyşyk synanşygyny amala aşyrdy.
Türk halky liderleri we Prezidentleri R.T.Erdoganyň islegi bilen köjelere jykyp, agdarlyşygy yza serpikdirdi. Agdarlyşyk synanşygyna goşulan ýokary jinli ofiserleriň köpüsi NATO agza ýurtlara gajdylar. NATO-da işleýän FETÖ agzadygy anyklanan ofiserleriň ählisi ýene şol pakta agza ýurtlarda migrant boldy.
Hatda ofiserleriň esasy bölegi Türk ýaragly güýjleri tarapyndan işden jykarylandygyna garamazdan NATO-daky işlerini belli bir möhlet dowam etdirdi.
Türk polisi tarapyndan terrorjylykly aksiýalara gatnaşandygy anyklanan käbir raýatlar NATO-nyň dürli järelerine gatnaşdylar. Terrorda günäkärlenýänleriň tas ählisi NATO-da aýlykly işleýän resmi işgärlerdi. Soňky gezek Türkiýe Respublikasynyň esaslandyryjysy M.K.Atatürk bilen Prezident Erdoganyň fotosuratlaryny duşman güýjleriniň tarapyndan görkezen NATO-nyň ofiserleri ýaly.
2016-njy ýylyň 15-nji iýulynda FETÖ terror guramasynyň pajygaly agdarlyşyk synanşygyndan soň NATO onuň bilen bolan gatnaşygyny ýüze jykarýan birjä waka ser salalyň.
NATO işleýän 4 sany türk ofiseri bilen bir sany harby attaşeniň 15-nji iýuldaky agdarlyşyk synanşygyndan soň Norwegiýadan soran başpenalygy Norwegiýanyň Migrasiýa gullugy tarapyndan kabul edildi.
FETÖ-niň adamlara basyş etmek üjin ýaýradan galp resminalaryny “dogry” kabul edip, tassyklan hünärmen kapitan Ahmet Erdogan Britaniýanyň harbylarynyň umumy ýaşaýyş jaýynda entegem ýaşamaga dowam edýär.
15-nji iýul agdarlyşyk synanşygyna gatnaşan we ABŞ-daky Hyzmatdaşlyk serkerdeliginde işleuän admiral Zeki Mustafa Ugurlu wakadan soň hem NATO-nyň şol bazasyndady. Türk ýaragly güýjleriniň hataryndan jykarylandygyna garamazdan NATO-da admiral wezipesinde işleýändigi ýüze jykandan soň dessine Amerikadan başpena sorady.
Türk goşunyna garşy FETÖ-nyň süljileriniň alyp baran galp işlerinde hünärmen bolup işleýän FETÖ-ji gajgyn, TÜBİTAK-yň Kiber howpsyzlyk institutynyň ozalky müdiri Haýrettin Bahşiniň Estoniýada NATO agza ýurtlarynyň gatnaşmagyndaky Kiber howpsyzlyk türgenleşiginde işleýändigi ýüze jykdy.
15-nji iýuldan soň wezipeden jetleşdirilen bäş sany ýokary jinli ofiser NATO-nyň we ŞAPE-niň Belgiýadaky ştab kwartirasyndadygy ýüze jykdy. Birnäje wagt soň bolsa Belgiýa şolaryň paşpenalyk ýüztutmasyny kabul etdi.
Birnäje aý mundan ozal ABŞ-da gejirilen NATO-nyň Parlamentarlar Assambleýasyunyň maslahatyna jagyrylmandygyna garamazdan Ortaýer deňzi forumynyň başlygy Daniel Pipes tarapyndan FETÖ-ji we Rumi forumynyň başlygy Emre Jelik legal bolmadyk görnüşde maslahata kabul edildi. NATO dymmagy saýlap aldy. Türk wekiliýeti ony protest edip, maslahatdan jykdy. Beýleki ýurtlaryň wekilleri hem şol proteste goşuldylar.
Şunja delile garamazdan bu hyzmatdaşlyk, agzalary tarapyndan derňelmezmikä?


text:
Türkmenistanda, prezidentiň tabşyrygy boýunça, adaty bazar dükanlarynyň we söwda merkezleriniň öňünde dikilen ak çadyrlarda ýörite baýramçylyk söwdalary guralýar, emma sowgatlyk harytlary satyn alýan alyjylar juda selçeň, satyjylar sowuk çadyrlarda tas işsiz otyr diýip, ýerli synçylar habar berýär.
Adat bolşy ýaly, prezident Gurbanguly Berdimuhamedow anna güni geçiren hökümet maslahatynda Täze ýyl baýramçylygynyň öňünden ilata edilýän söwdanyň medeniýetini ýokarlandyrmak, ony döwrebap guramak barada degişli ýolbaşçylara ýörite tabşyryk berdi. Bu tabşyrygyň yzysüre Aşgabadyň ähli bazarlarynda iki-üç ýerde, uly söwda merkezleriniň öňünde bolsa bir-iki ýerde ak matadan edilen ýörite söwda çadyrlary guruldy.
Bu çadyrlarda ýurduň özünde öndürilen ýa daşary ýurtlardan getirilen süýji-köke önümleri ýörite sowgatlyk gaplara gaplanyp, satuwa çykaryldy. Azatlygyň ýerli çeşmesi Aşgabatda şeýle çadyrlaryň birnäçesine baryp, baýramçylyk söwdasynyň gidişi bilen elin tanyşdy, satyjylar bilen gürrüňdeş boldy.
“Sowgatlyk harytlary alýanlara kän gözüm düşmedi, bazarlara, dükanlara gelýänler esasan gündelik zerur bolan azyk önümlerini – un, şeker, ýag ýaly harytlary satyn alýarlar” diýip, Azatlygyň çeşmesi aýtdy.
Azatlyk radiosy bilen anonim şertde gürleşen satyjylaryň biri “umuman soňky iki aýda paýtagtyň bazarlarynda söwdanyň derejesiniň görnetin pese gaçandygyny” aýtdy. “Türkmenler, meniň bilşimden, bazara gelenlerinde adatça köpräk söwda etmegi gowy görýärler, azyk önümlerini bolsa, könelmejek zat bolsa, üç-dört günlük, bir hepde-on günlükiýjegini öňünden satyn alýarlar, emma soňky döwürde olar diňe bir ýa iki günde sarp etjek azyk önümlerini satyn alyp başladylar, özlerem muňa, aýyp iş edýän ýaly, utanýarlar” diýip, adynyň efirde aýdylmazlygyny soran satyjy gürrüň berdi.
Bazarda Azatlygyň ýerli habarçysy bilen söhbetdeş bolan bazarçylaryň biri bu ýagdaý barada pikirini aýdyp: “häzir ýurtda bazardaky harytlaryň bahalary adamlaryň real girdejisinden kän öňe düşdi, adamlar pyýada, harytlar atly boldy” diýdi. Ol pikirini anyklaşdyryp, “adamlaryň alýan aýlyklary indi öňki alýan harytlarynyň bolup bilse, üçden birine zordan ýetýär” diýdi.
Ýurt içinden gelip gowuşýan maglumatlara görä, häzir türkmenistanlaryň gündelik satyn almaly azyk önümlerinden başga-da uly aladalary bar – ol alada bahalary gymmatladylan jemagat hojalyk hyzmatlarynyň tölegleri bilen bagly.
“Noýabryň başyndan elektrik toguna, tebigy gaza we suwa täze nyrhlar girizildi, häzir bolsa dekabryň ortasyna golaýlap barýarys. Täze ýylyň birinji on-on bäş gününiň dowamynda bu hyzmatlar boýunça doly hasaplaşyk geçirmeli” diýip, aşgabatly ýaşaýjylaryň biri Azatlyk radiosyna aýtdy. “Eger ulanan hyzmatlaryň bahasyny tölemeseň, jerime salmaklary-da, gelip toguňy, gazyňy kesmekleri-de bolup biljek zat” diýip, ol sözüniň üstüni ýetirdi.
Türkmenistanyň prezidenti oktýabr aýynda geçirilen Ýaşulular maslahatynda ilata 1990-njy ýyllaryň başyndan bäri ýeňillikli bahadan berlen hyzmatlaryň indi tölegli ediljekdigini yglan etdi. Ol bu kararyny iş ýerleriniň köpelendigi, adamlaryň alýan aýyklarynyň her ýylyň ýanwarynda 10 prosent ýokarlandyrylýandygy bilen düşündirdi.
Ozal mugt diýen ýaly berlen hyzmatlaryň tölegli edilmegi adamlary ölçeýji gurallar üçin hem esli harajat çykarmaga mejbur etdi.
“Parahat” mikroraýonynda 1980-nji ýyllardan soň gurlan köp gatly jaýlaryň birinde ýaşaýan aşgabatly ýaşaýjy Azatlyk radiosyna häzir öz jaýynda ikinji suw ölçeýjini oturtmagyň aladasyny edýändigini gürrüň berdi.
“1980-nji ýyllardan soň salnan köp gatly jaýlarda iki suw ölçeýji oturtmaly, sebäbi aşhana gelýän suw bilen hajathana, wannaly otaga gelýän suwuň turbalary aýry, bu bize goşmaça çykdajy bolýar. Şu sebäpden bu ýyl çagalaryma Täze ýyl sowgatlaryny alyp, baýramçylyk saçagyny bezäp biljegime ynamym az” diýip, adynyň aýdylmazlygyny soran aşgabatly ýaşaýjy Azatlyk radiosyna aýtdy.


text:
Türkmenistanyň Zenanlar birleşiginiň Merkezi Geňeşi we Türkmenistanyň Kärdeşler arkalaşyklarynyň Milli merkezi tarapyndan yglan edilen «Gahryman Arkadagyň kitaby-umumadamzat gymmatlygydyr» atly bäsleşigiň Türkmenbaşy etrap tapgyry geçirildi.Oňa etrabyň bilim, saglygy goraýyş we beýleki ulgamlarynyň işgärleri gatnaşdylar.
Bäsleşige gatnaşan zenanlara ýokary ruhubelentlik mahsus boldy. Olar «Türkmenistan-Beýik Ýüpek ýolunyň ýüregi» atly ajaýyp kitapdan bir parçany labyz bilen okadylar. Kitapda beýan edilen wakalardan bir pursady sahnada janlandyrdylar. Kitabyň özlerinde galdyran täsirlerini çeper söz bilen beýan etdiler. Öz çykyşlarynda ajaýyp eseriň ýaş nesil üçin ýol-ýörelgedigine, ruhy baýlykdygyna, umumadamzatgymmatlygydygyna aýratyn üns berdiler. Joşgun bilen aýdan aýdymlarynda, gazallarynda, okan goşgularynda batly ösüşlerimizi, bagtyýar zamanamyzy tarypladylar.
Bäsleşikde birinji orna etrap merkezi kitaphanasynyň kltaphanaçysy Hesel Berdiýewa, ikinji orna etrap merkezi hassahanasynyň şepagat uýasy Aşyrbibi Masanowa mynasyp boldular.
«Gahryman Arkadagyň kitaby-umumadamzat gymmatlygydyr» atly bäsleşigiň Türkmenbaşy şäher tapgyry-da täsirli geçdi. Oňa gatnaşanlaryň çykyşlary ýygnananlaryň göwnünden turdy. Bäsleşikde şäherdäki 1-nji orta mekdebiň müdiriniň terbiýeçilik işleri boýunça orunbasary Gültäç Orazjanowa birinji, şäher medeniýet merkeziniň wokal saz gurallary toparynyň çeper ýolbaşçysy Gözel Hojaýewa ikinji orunlara mynasyp boldular.
Şamyrat BEGJANOW.
«Balkan» gazeti.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Polipropilen rulon | Polipropilen rulon | Himiýa we nebit-himiýa senagaty | TurkmenExporters
Polipropilen rulon
Talap ugrat
Goşmaça maglumat
- Görnüş: Dury polipropilen rulon
- Gaplama: Polietilen gaplama ýa-da müşderiniň islegi boýunça
- Ýaramlylyk möhleti: Çäklendirilmedik
- Hödürlenýän galyňlyk: 25 mikrondan 80 mikrona çenli.
- Ini: 12,5 santimetrden 65 santimetre çenli (125mm - 650mm).
- Töleg şertleri: 40% göterimi öňünden, 60% göterimi ýükleri ugratmazdan öňünçä bank ulgamynyň üsti bilen tölemek şertinde.
- Ugratmak möhleti: 15-30 günüň dowamynda.


text:
2-nji iýunda telefon arkaly söhbetdeşligiň barşynda Türkmenistanyň Prezidenti Gurbanguly Berdimuhamedowyň we Türkiýe Respublikasynyň Prezidenti Rejep Taýyp Ärdogan türkmen-türk hyzmatdaşlygynyň ileri tutulýan meselelerini maslahatlaşdylar. Prezident Rejep Taýyp Ärdogan Prezident Gurbanguly Berdimuhamedowy TANAP üstaşyr Anatoliýa gaz geçirijisiniň şu aýda geçiriljek açylyş dabarasyna gatnaşmaga çagyrdy.
Türkmenistan ikitaraplaýyn häsiýetde bolşy ýaly, halkara guramalarynyň çäklerinde birek-birege düşünişmek, hormat goýmak we iki ýurduň halklarynyň bähbidi esasynda ýola goýulýan hyzmatdaşlyga aýratyn ähmiýet berýär – diýip türkmen Lideri belledi.
Şunuň bilen baglylykda, Prezidentler Gurbanguly Berdimuhamedow we Rejep Taýyp Ärdogan hyzmatdaşlygy, şol sanda ýangyç-energetika toplumyndaky gatnaşyklary yzygiderli ösdürmek üçin ägirt uly mümkinçilikleriň bardygyny bellediler.
Türkmen Lideri Türkmenistanyň özüniň baý uglewodorod serişdelerini ählumumy durnukly ösüşiň bähbidine gönükdirmäge taýýardygyny belläp, ýurdumyzyň gazyň ägirt uly möçberlerine eýedigini we hereket edýän ugurlar boýunça öz üstüne alan borçnamalaryny doly kanagatlandyrjakdygyny aýtdy. Ýurdumyzyň energiýa serişdeleri ugradyjy, üstaşyr geçiriji ýurtlaryň we sarp edijiniň bähbitleriniň binýadynda döredilýän gatnaşyklara esaslanýar.
Prezident Rejep Taýyp Ärdogan Türkmenistanyň dünýä giňişliginde ýöredýän energetika diplomatiýasyny makullap, hormatly Prezidentimiz Gurbanguly Berdimuhamedowy TANAP üstaşyr Anatoliýa gaz geçirijisiniň şu aýda geçiriljek açylyş dabarasyna gatnaşmaga çagyrdy.
TANAP gaz geçirijisi Hazar sebitinden Ýewropa Bileleşiginiň ýurtlaryna “mawy ýangyç” ibermekligi göz öňüne tutýan “Günorta gaz geçelgesi” taslamasynyň bir bölegidir. Başlangyç tapgyrda azerbaýjan gazyny, geljekde bolsa beýleki ýurtlardan, şol sanda Türkmenistandan gazy eksport etmek meýilleşdirilýär.
Türkmenistanyň Prezidenti gaz geçirijisiniň açylyş dabarasyna gatnaşmaga çakylyk üçin minnetdarlyk bildirdi. Bu meselä diplomatik ýollar arkaly bellenilen tertipde garalar.
Söhbetdeşligiň dowamynda Türkmenistanyň we Türkiýäniň Liderleri ikitaraplaýyn gatnaşyklary ösdürmegiň möhüm ugurlarynyň biri bolan ulag ulgamyndaky hyzmatdaşlygyň meselelerine garadylar. Türkmenistanda kemala gelýän halkara ähmiýetli logistik ulgam ýurdumyzy Ýewraziýanyň iri ulag-üstaşyr geçelgesine öwrer. Munuň özi Türkmenbaşy şäherinde ýakynda ulanmaga berlen täze Halkara deňiz portuny nazara alanyňda aýratyn ähmiýetlidir diýip, Gurbanguly Berdimuhamedow belledi.
Döwlet Baştutany öz kärdeşine şu ýylyň 24-nji iýunynda geçiriljek Türkiýe Respublikasynyň Prezidentligine saýlawlarda üstünlik arzuw etdi.
Söhbetdeşligiň ahyrynda Prezidentler Gurbanguly Berdimuhamedow we Rejep Taýyp Ärdogan türkmen-türk gatnaşyklarynyň mundan beýläk-de ynanyşmak, açyklyk we birek-birege düşünişmek esasda ösdüriljekdigine ynam bildirdiler hem-de birek-birege berk jan saglyk, jogapkärli döwlet işlerinde uly üstünlikler, iki ýurduň halklaryna bolsa parahatçylyk hem-de rowaçlyk arzuw etdiler.
Telefon arkaly söhbetdeşlik türk tarapynyň başlangyjy boýunça geçirildi.


text:
Türkmenistanyň Nebitgaz senagaty toplumynyň işgärleriniň kärdeşler arkalaşygynyň Geňeşi, «Nebitgazhyzmat» ýapyk görnüşli paýdarlar jemgyýetiniň ýaşaýyş-jemagat hojalyk kärhanasy we onuň jemgyýetçilik guramalary tarapyndan «Täze ýyl — ýagşy umytlaryň we arzuwlaryň baýramy» atly çäre geçirildi. Nebitgaz senagatynyň işgärleriniň ýaşaýyş toplumynda görnükli meýdançada ýerleşdirilen baýramçylyk arçasynyň ýanynda guralan çärä dürli ugurlarda zähmet çekýän nebitgazçylar, ýetginjekler we çagalar hem-de ýaşuly nesliň wekilleri gatnaşdy.
Nebitgaz toplumynyň her bir dabarasyny gyzykly we şowhunly sowýan «Nebitgazhyzmat» ýapyk görnüşli paýdarlar jemgyýetiniň Medeni-işewürlik merkeziniň sungat ussatlary uludan tutulan dabarada baýramçylyk mynasybetli ýörite taýýarlanan konsert bilen çykyş etdiler. Konsertde çykyş eden estrada ýyldyzlary Ogulgerek Gurbanowanyň, Töre Şabasanowyň, Myrat Aşyrowyň, Gözel Annamuhammedowanyň ýerine ýetiren şirin aýdymlary adamlaryň ruhuny galkyndyryp, tans meýdançasynyň şowhunyny artdyrdy.
Aşgabat şäherindäki Çagalar we ýetginjekler köşgüniň ýaş zehinleri hem ol gün nebit-gazçylaryňkyda myhmançylykda boldy. Zehinli ýaşlaryň köşgünden gelen çeper höwesjeňler aýdym-sazlary, çeper okaýyşlary, tanslary gowy ýerine ýetirip diňe çagalaryň däl-de, eýsem, ulularyň hem göwnüni awlamagy başardylar.
Ine-de, çykyş etmek nobaty A.S.Puşkin adyndaky Rus drama teatrynyň sahna ussatlaryna ýetýär. Olar çagalar üçin jadyly ertekiler dünýäsinden parçalary, Aýazbabadyr Garpamygyň durmuşyndan gyzykly hekaýatlary janlandyrdylar we çagalar üçin birnäçe oýunlary sahnada görkezdiler.
Çäräniň ahyrynda guramaçylar tarapyndan hemmeler ýene-de bir gezek Täze ýyl bilen gutlanyldy we çärä gatnaşan ähli çagalara baýramçylyk sowgatlary paýlanyldy.
“Nebit-gaz” gazeti.
10.01.2017 ý.


text:
Şu gün hormatly Prezidentimiz Gurbanguly Berdimuhamedow Kuweýt Döwletine resmi saparynyň ikinji gününiň çäklerinde Kuweýt Döwletiniň Emiriniň Diwanynyň Arap atlarynyň merkezine we “Dar Al-Athar Al-Islamiýa” muzeýine baryp gördi.
Ozal habar berlişi ýaly, milli Liderimiziň dostlukly ýurda saparynyň birinji gününde ýokary derejedäki gepleşikler geçirildi. Onuň dowamynda iki ýurduň we olaryň halklarynyň dostluk, birek-birege ynanyşmak gatnaşyklaryna ygrarlydygy hem-de özara peýdaly we deňhukukly esasda ýola goýulýan gatnaşyklary mundan beýläk-de ösdürmäge taýýardygy tassyklandy. Duşuşygyň jemleri we onuň gol çekilen resminamalar toplumy türkmen-kuweýt gatnaşyklarynyň ägirt uly mümkinçiliklerini nazara almak bilen, üstüniň ýetirilmegine gönükdirildi. Gazanylan ylalaşyklaryň ýakyn wagtda amala aşyrylmagy netijeli gatnaşyklary işjeňleşdirmäge we artdyrmaga ýardam berer.
Gepleşikleriň dowamynda medeni-ynsanperwer hyzmatdaşlygyň türkmen-kuweýt gatnaşyklarynyň möhüm ugry bolup durýandygy bellenildi. Onuň esasynda iki halky baglanyşdyrýan umumy ruhy gymmatlyklar, däp-dessurlar we ahlak ýörelgeleri bar. Türkmenistanyň Hökümeti bilen Kuweýt Döwletiniň Hökümetiniň arasynda sungat we medeniýet babatda gatnaşyk etmek hakyndaky ylalaşyga gol çekilmegi munuň aýdyň subutnamasydyr.
Şunuň bilen baglylykda, hormatly Prezidentimiz Gurbanguly Berdimuhamedowyň belleýşi ýaly, baý taryhy mirasy bolan halklarymyz özleriniň milli dessurlaryny we medeniýetini aýawly saklaýarlar. Türkmenistanda sungat festiwallary, ylmy maslahatlar yzygiderli guralýar. Olara dünýäniň köp sanly ýurtlaryndan belli ylmy işgärler, alymlar we hünärmenler gatnaşýarlar. Şunuň bilen baglylykda, türkmen-kuweýt döredijilik festiwalyny guramak hem-de Medeniýet günlerini geçirmek barada aýdyldy.
...Şu gün ir bilen hormatly Prezidentimiziň awtoulag kerweni sapar wagtynda berlen kabulhanasyndan Kuweýt Döwletiniň Emiriniň Diwanynyň Arap atlarynyň merkezine tarap ugrady.
Iri atçylyk-sport toplumyna baryp görmek çäresiniň saparyň maksatnamasyna girizilmegi tötänden däldir. Asyrlaryň we müňýyllyklaryň dowamynda öz şöhratyny ýitirmedik ahalteke bedewleri häzirki döwürde hem milletiň bahasyz ruhy baýlygy bolup durýar. Atşynaslygyň gadymy däpleriniň dikeldilmegi Türkmenistanda amala aşyrylýan döwlet syýasatynyň ileri tutulýan wezipeleriniň hataryna çykaryldy.
Ajaýyp bedewlere aýratyn gadyr goýýan hormatly Prezidentimiz Gurbanguly Berdimuhamedow atçylygyň ösdürilmegine ägirt uly üns berýär. Döwlet Baştutanymyz “behişdi bedewlere” “Ganatly bedewler”, “Ahalteke bedewi — biziň buýsanjymyz we şöhratymyz”, “Gadamy batly bedew” ýaly kitaplaryny bagyşlady. Olar türkmen halkynyň ahlak ýörelgelerine, onuň deňsiz-taýsyz gözelligi bolan bedewlere aýratyn hormatynyň we söýgüsiniň düýp özenine düşünmegiň esasyny emele getirýär.
Berkarar döwletimiziň bagtyýarlyk döwründe döwlet Baştutanymyzyň başlangyjy esasynda ýurdumyzda “behişdi bedewleriň” şöhratynyň artdyrylmagyna, atçylyk sporty boýunça ýaryşlaryň geçirilmegine, milli at üstündäki oýunlaryň, ahalteke bedewleriniň halkara gözellik bäsleşikleriniň guralmagyna, ýurdumyzyň atçylyk pudagynyň we dünýäniň öňdebaryjy tejribeleriniň ulanylmagy arkaly tohumçylyk-seçgi işleriniň gowulandyrylmagyna gönükdirilen ägirt uly işler alnyp barylýar. Şu maksat bilen, paýtagtymyzda we ýurdumyzyň ähli sebitlerinde döwrebap aýlawlar, atçylyk toplumlary guruldy. Türkmenistanda her ýylda Türkmen bedewiniň baýramy döwlet derejesinde geçirilýär. Asylly däbe görä, onuň çäklerinde dabaraly çäreler we gözellik bäsleşikleri, atçylyk sport ýaryşlary, sergi-ýarmarkalary, bäsleşikler ýaýbaňlandyrylýar.
2010-njy ýylda milli Liderimiziň başlangyjy boýunça ştab-kwartirasy Aşgabatda ýerleşýän Halkara ahalteke atçylyk assosiasiýasy döredildi. Onuň baş maksady arassa ganly ahalteke bedewleriniň baş sanyny artdyrmakdan, olaryň dünýäniň atçylyk sporty ulgamyna işjeň çekilmegini ýola goýmakdan, şeýle hem bu ugurdaky halkara hyzmatdaşlygyny giňeltmekden ybaratdyr.
...Toplumyň merkezi girelgesiniň ýanynda döwlet Baştutanymyzy Kuweýt Döwletiniň Emiriniň agtygy, Arap atlary merkeziniň baş ýerine ýetiriji direktory hanym Şeýha Sara Al-Fahad Al-Sabah we beýleki ýolbaşçylar garşyladylar.
Belent mertebeli türkmen myhmany toplumyň edara binasynyň ýanynda ýerleşýän kitaphana çagyrylýar. Bu ýerde bolan gürrüňdeşligiň dowamynda hanym Şeýha Sara Al-Fahad Al-Sabah hormatly Prezidentimiz Gurbanguly Berdimuhamedowy merkeziň işi we kitaphananyň gaznasy bilen tanyşdyrdy. Onda Kuweýtiň we dünýäniň beýleki ýurtlarynyň atçylyk taryhyna, arap bedewlerine hem-de dürli tohumdaky atlara degişli 800-e golaý kitap jemlenipdir. Mundan başga-da, bu ýerde arap atlarynyň abraýly halkara ýaryşlarynda gazanan birnäçe kuboklary we beýleki baýraklar goýlupdyr.
Soňra milli Liderimize merkeziň döredilmeginiň 30 ýyllygyna, şeýle hem arap atlarynyň taryhyna bagyşlanan kitap sowgat berildi.
Soňra döwlet Baştutanymyz saýlama arap atlarynyň çykarylyşyna syn etmek üçin niýetlenen meýdança bardy. Döwlet Baştutanymyz açyk manežde IV — V asyrlarda belli bolan ajaýyp arap atlarynyň gözelligine syn etdi. Taryhy maglumatlara görä, ahalteke we arap atlarynyň gelip çykyşynda umumylyk bar.
Arap atlarynyň gelip çykyşy barada birnäçe maglumatlar bar. Olaryň birine laýyklykda, bu atlar häzirki Saud Arabystanynyň çäginde ýerleşen Arap ýarym adasynda bar bolan ýerli ýabany atlardan gelip çykypdyr. Beýleki maglumata görä, olar Demirgazyk Afrika we Kiçi Aziýa sebitlerinde ýaşaýan tohum atlaryň esasynda tohumçylyk işini geçirmek arkaly alnypdyr.
Arap atlary başga-da köp sanly beýleki tohumdaky, ýagny iňlis, orlow, berberi, rus çapylýan atlaryň, luzitona, andaluz, perşeron, lippisan tohumdaky atlary almakda ulanylypdyr diýip, ýerli hünärmenler hasaplaýarlar.
Bu ýerde bolan söhbetdeşligiň dowamynda hormatly Prezidentimiz bu ýeriň enjamlaşdyrylyşy, bedewleri saklamak üçin döredilen şertler, ýaryşlary geçirmegiň dürli guramaçylyk ugurlary bilen gyzyklandy.
Hanym Şeýha Sara Al-Fahad Al-Sabahyň belleýşi ýaly, merkeziň baş maksady bedewleriň arassa ganlylygyny ösdürmekden we saklamakdan, şeýle hem olaryň baş sanyny artdyrmakdan ybaratdyr.
Gürrüňdeşligiň dowamynda milli Liderimiz ahalteke bedewlerini dünýä beren türkmen halkynyň gadymy atşynaslyk däpleri barada gürrüň berdi. Döwlet Baştutanymyz atşynaslyk sungatynyň gadymy däpleri, olaryň arabaglanyşygy hakynda aýtdy. Şunuň bilen baglylykda, iki döwletiň atçylyk sporty ösdürmek babatda garaýyşlarynyň ýakyn gelýändigi bellenildi. Bellenilişi ýaly, bu ugurda Kuweýt Döwleti özara gatnaşyklarda uly geljegi bolan ýurt bolup durýar.
Soňra bu ýerde döwlet Baştutanymyzyň ýanyna toplumda şu gün doglan taýçanak getirildi we milli Liderimizden oňa at dakmak haýyş edildi.
Atlar adamlaryň wepaly kömekçileri hasaplanýar. Olara örän gelşikli we sazlaşykly atlar dakylýar, bu at olaryň bütin ömrüne hemra bolýar diýip, milli Liderimiz aýtdy hem-de bedewlere adyň daşky aýratynlygyna, göze ilip duran nyşanyna ýa-da häsiýetine görä dakylýandygyny belledi. “Dostjan” ady bu bedewiň dostanalyk sypatlaryny aňladar we biziň halklarymyzyň arasyndaky dostluk gatnaşyklarynyň nyşany bolar diýip, döwlet Baştutanymyz belledi.
Söhbetdeşligiň dowamynda hormatly Prezidentimiz Gurbanguly Berdimuhamedow hanym Şeýha Sara Al-Fahad Al-Sabaha özüniň behişdi bedewlere, taryhda şöhrat eýesi bolan ahalteke atlaryna bagyşlanan kitaplaryny sowgat berdi. Onda bu ugra degişli köpýyllyk gözlegler, pikirler hem-de taryhy we edebi maglumatlar jemlendi.
Ahalteke bedewi — diňe bir milli däl, eýsem, dünýä ähmiýetli taryhy-medeni gymmatlykdyr diýip, döwlet Baştutanymyz aýtdy. Ganatly bedewleriň aýratynlyklary barada aýdyp, döwlet Baştutanymyz örän ajaýyp gadymy däpleri bolan hem-de dünýä atşynaslygynyň ösmegine oňyn täsirini ýetiren atşynaslyk sungatynyň esasy ugurlaryna ünsi çekdi.
Kitapdaky ajaýyp bedewleriň adaty bolmadyk gözelligini, atyň şaý-sepleriniň, bedewleriň keşbi şekillendirilen türkmen halylarynyň nepisligini görkezýän owadan suratlar bu ýere ýygnananlary haýran galdyrdy.
Hormatly Prezidentimiz Gurbanguly Berdimuhamedow hanym Şeýha Sara Al-Fahad Al-Sabaha gyzykly gürrüňler üçin minnetdarlyk bildirip, ony ýurdumyzda her ýylda geçirilýän Türkmen bedewiniň baýramçylygy mynasybetli guraljak dabaralara gatnaşmaga çagyrdy.
Soňra hormatly Prezidentimiz toplumyň ähli işgärlerine uly üstünlik arzuw edip, olar bilen hoşlaşdy.
Soňra milli Liderimiziň awtoulag kerweni dostlukly ýurduň paýtagtynyň esasy ajaýyplyklarynyň biri bolup durýan “Dar al-Athar al-islamyýah” muzeýine tarap ugrady.
Binanyň merkezi girelgesiniň ýanynda döwlet Baştutanymyzy Kuweýt Döwletiniň Premýer-ministriniň birinji orunbasary, goranmak ministri Şeýh Nasser Sabah Al-Ahmad Al-Sabah we onuň ýanýoldaşy, muzeýiň baş direktory hanym Şeýha Hussa Sabah Al-Salem Al-Sabah garşyladylar.
Hormatly Prezidentimiz Gurbanguly Berdimuhamedow mejlisler zalyna çagyrylýar. Gürrüňdeşligiň dowamynda hormatly Prezidentimiz Gurbanguly Berdimuhamedow yslam sungaty dünýäsinde ägirt uly gymmatlyklary bolan hem-de arheologik tapyndylary we etnografiýa maglumatlary bilen şöhrat gazanan muzeýiň dörediliş taryhy bilen tanyşdyryldy.
Medeniýet merkezi bilen tanyşlyk ikinji gatda ýerleşýän zaldan başlanýar. Tanyşlygyň dowamynda döwlet Baştutanymyz muzeýiň gymmatlyklary bilen içgin gyzyklandy. Şeýle hem milli Liderimiz ýurdumyzda milletiň medeni we ruhy mirasyny saklamak, türkmen halkynyň taryhynyň esasy bölegi hasaplanýan gadymy däpleri geljek nesillere ýetirmek maksady bilen alnyp barylýan işler barada gürrüň berdi.
Muzeýiň zallarynda Kuweýtiň baý taryhy hakynda gürrüň berýän özboluşly arheologik tapyndylar görkezilýär. Bu ýerde dürli milletleriň: şumerleriň, wawilionlylaryň, parslaryň, grekleriň şäherleri bolupdyr. Bu künjekden gadymy söwda ýollary geçipdir we özboluşly medeniýetler ösüpdir. Onuň çäginde biziň eýýamymyzdan ozalky bäş müňünji ýyllara degişli medeni gatlaklar tapyldy. Bu ýerde görkezilýän gymmatlyklar kuweýt halkynyň däp-dessurlary, şekillendiriş we senetkärçilik sungaty barada gürrüň berýär.
Mundan başga-da, bu ýerde gadymy taryhy eýýama, Ýakyn Gündogaryň şumer-wawilion, irki yslam döwrüne degişli dünýäniň dürli ýurtlarynyň gymmat bahaly serişdeleri, ahamenidleriň, Aleksandr Makedonskiniň, grek-baktiriýa şalarynyň, Sasanidler dinastiýasynyň hökümdarlyk eden döwürleriniň sungat eserleri bar.
Hormatly Prezidentimiz Gurbanguly Berdimuhamedowa Türkmenistanyň, hususan-da, Gadymy Marguşyň we biziň halkymyzyň örän gadymy taryhynyň bolandygyny alamatlandyrýan hem-de dünýä medeniýetiniň ilkinji ojaklarynyň biri hasaplanýan Parfiýa şalygynyň taryhyna degişli gymmatlyklar görkezildi.
Muzeý gymmatlyklary bilen tanşyp, milli Liderimiz iki döwletiň halklaryny taryhy-medeni kökleriň umumylygynyň baglanyşdyrýandygyny aýtdy. Ýurdumyzda milletiň ajaýyp ruhy-medeni mirasyny aýawly saklamak işleri döwlet syýasatynyň ileri tutulýan ugurlarynyň birine öwrüldi diýip, hormatly Prezidentimiz Gurbanguly Berdimuhamedow sözüni dowam etdi.
Soňky on ýylyň dowamynda türkmen alymlary Merkezi Aziýanyň maddy medeniýetiniň öwrenilmegine ägirt uly goşant goşan we Gadymy Gündogaryň taryhyna täze sahypany ýazan birnäçe arheologik açyşlary etdiler. Ýurdumyzyň ähli künjeklerinde geçirilýän arheologiýa gazuw-agtaryş işleri taryhy ýadygärliklere ikinji ömür berýär. Ýüze çykarylan tapyndylar bolsa halkymyzyň we tutuş dünýäniň medeni gymmatlygyna öwrülip, ýurdumyzyň muzeýleriniň gaznasynyň üstüni ýetirýär.
Saklanyp galan köp sanly ýazuw çeşmeleri taryhymyzy, pederlerimiziň medeniýetini öwrenmekde möhüm gymmatlyk bolup durýar. Türkmenistanyň Ylymlar akademiýasynyň Milli golýazmalar instituty bu ugurda ägirt uly işleri alyp barýar. Şol ýerde dünýäniň dürli dillerindäki taryhy çeşmeler saklanýar.
Soňra milli Liderimiz Milli golýazmalar institutynyň gaznasyndan bar bolan birnäçe kitaplaryň surat nusgalaryny muzeýe sowgat berdi. Orta asyr awtorlarynyň gymmatly eserleriniň her biri birwagtlar häzirki zaman arap ýurtlarynyň çäklerinde bolan türkmenleriň we türkmen döwletleriniň taryhy, Beýik Ýüpek ýolunyň ugrunda ýaşan halklaryň özara gatnaşyklary hakynda gürrüň berýär.
Hormatly Prezidentimiziň pikiriçe, dünýä taryhynda Beýik Ýüpek ýolunyň orny diňe bir ykdysady mümkinçilikler bilen däl, eýsem, şol döwürde Ýewraziýa giňişliginde ýaşan hem-de tutuş adamzadyň taryhy-medeni mirasynyň aýrylmaz bölegini emele getiren halklaryň baý medeni, ylmy we bilim mümkinçilikleri, döredijilikli zehini arkaly ähmiýetlidir. Bu halkara ýoly dostlukly we hoşniýetli gatnaşyklaryň, ruhy medeni ýörelgeleriň netijesinde köp halklary baglanyşdyrypdyr hem-de nusgawy Ýewraziýa medeniýetiniň döremegine oňyn täsirini ýetiripdir.
Türkmenistan ösüşiniň taryhy tapgyrynda — Berkarar döwletimiziň bagtyýarlyk döwründe beýleki döwletler bilen bilelikde parahatçylyk, dostluk we raýdaşlyk ýollaryny gurýar hem-de ählumumy parahatçylygyň, durnukly ykdysady ösüşiň berkidilmegine ýardam berýär. Ýewraziýa giňişliginde halkara ulag ulgamynyň sazlaşykly ösüşini üpjün etmek maksady bilen, ýurdumyzda “Demirgazyk —Günorta”, “Gündogar — Günbatar” halkara ulag geçelgeleriniň, awtomobil we demir ýollaryň, howa hem-de deňiz ýollarynyň gurluşygynyň başlangyjy öňe sürüldi. Munuň özi Ýewropanyň we Aziýanyň ýurtlaryna Günorta Aziýa we pars aýlagy ýurtlaryna amatly hem-de gysga geçelgäni üpjün edýär we sebitiň halklarynyň bähbidine laýyk gelýär. Bu bolsa Beýik Ýüpek ýolunyň köp şahaly ulgamyny täzeden dikeltmekde aýgytly ädimi alamatlandyrýar.
Işjeň we netijeli köp taraply halkara gatnaşyklarynyň möhümdigini bellemek bilen, döwlet Baştutanymyz Türkmenistanyň ösüşiň täzeçil ýoluny saýlap alandygyny we onuň giň medeni gatnaşyklara, Gündogaryň hem-de Günbataryň halklarynyň arasynda ylmy alyşmalara taýýardygyny mälim edýändigine ünsi çekdi. Bu ugurdaky ýygjam gatnaşyklar medeniýetleriň özara baýlaşmagyny şertlendirýär we tutuş adamzat üçin parahatçylygyň, ösüşiň binýady bolup durýar.
Berkarar döwletimiziň bagtyýarlyk döwründe Türkmenistan parahatçylyk dörediji we sebitiň iri medeni merkezi hökmünde ykrar edildi. Beýik Ýüpek ýoluny dikeltmek ýörelgeleri ählumumy ösüş meýillerine, gadymy türkmen topragynyň taryhy ähmiýetiniň berjaý edilmegine laýyk gelýär we ol medeniýetleriň merkezi bolup durýar. Bu bolsa ýurdumyzyň häzirki zaman ulag-aragatnaşyk ulgamyny ösdürmek ýörelgeleriniň amala aşmagyny şertlendirýär.
Halklaryň medeni we ynsanperwer gatnaşyklarynyň işjeňleşdirilmegi Beýik Ýüpek ýolunyň ähmiýetini has giň hem-de köptaraply esasda öwrenmäge ýardam berer.
Ynsanperwer ulgamda, muzeý işi babatda ikitaraplaýyn gatnaşyklaryň giňeldilýändigi barada aýdyp, milli Liderimiz bu ulgamdaky özara gatnaşyklaryň iki ýurduň medeniýet we sungat işgärleriniň arasyndaky hyzmatdaşlygy işjeňleşdirmäge hem-de halklarymyza birek-biregi has gowy bilmäge mümkinçilik berýändigini belledi.
Muzeýe sowgat beren gymmatlyklary hem-de Kuweýtiň medeni mirasyna beren ünsi üçin tüýs ýürekden hoşallyk bildirip, hanym Şeýha Hussa Sabah Al-Salem Al-Sabah hormatly Prezidentimiz Gurbanguly Berdimuhamedowyň medeni-ynsanperwer ulgamdaky netijeli gatnaşyklary ösdürmek boýunça öňe sürýän başlangyjynyň ägirt uly ähmiýetiniň bardygyny nygtady we milli Liderimize Gadymy Margiana baradaky kitabyny sowgat berdi.
Muzeý bilen tanyşlykdan soňra hormatly Prezidentimiz Gurbanguly Berdimuhamedow belent mertebeli myhmanlar üçin niýetlenen Kitapda ýadygärlik ýazgy galdyrdy.
“Dar al-Athar al-islamyýah” muzeýiniň ýolbaşçysy bilen mähirli hoşlaşyp, döwlet Baştutanymyz bu ýerden El-Kuweýt şäheriniň Halkara howa menziline tarap ugrady.
Hormatly Prezidentimiziň uçary Birleşen Arap Emirlikleriniň paýtagtyna tarap ugur aldy.
Umuman, döwlet Baştutanymyzyň bu ýurda bolan resmi saparynda gazanylan anyk ylalaşyklar we şertnamalar türkmen-kuweýt gatnaşyklaryny onuň ugry we ähmiýeti boýunça hil taýdan täze derejä çykarmaga gönükdirildi.


text:
Türkmenbaşy Halkara deňiz porty
Umumy ýük terminaly, ýörite ideg talap etmeýän ýükler üçin niýetlenip, açyk we ýapyk meýdaçalarda we ammarlarda saklamaga oňaýly ýükler üçin niýetlenen terminaldyr.
Kömür, çagyl, däne, duz we dökün önümleri ýaly ürgün görnüşli ýükler üçin niýetlenen bu meýdançada ürgün ýükleriň ählisini ýüklemek we düşürmek maksatly konweýerler, susguçly we zynjyrly kranlar gurnalandyr. Däne we Sement önümleri üçin bolsa ýörite siloslar ýerleşdirilen.
Ýyllyk 300 000 ýolagçy we 75 000 ulag üçin niýetlenen Ýolagçy we Ýük terminaly 256 metr uzynlykda duralga eýe. Bu terminalda şol bir wagtyň özünde 2 sany ýolagçy we ýük gämisine hyzmat bermek mümkin.
Şol bir wagtyň özünde 5.000 DWT-lik 3 sany gämä hyzmat bermäge niýetlenen konteýner terminalynda deňiz ýoly bilen gelen ýa-da gitmeli ýük konteýnerlerini açyk meýdançada ýa-da ýapyk ammar meýdançasynda saklamak üçin şertler göz öňünde tutylan.
Ýyllyk 120 000 tonna çenli polipropilen hereketi üçin niýetlenen bu terminal şol bir wagtyň özünde 3 sany gämä hyzmat bermek üçin niýetlenendir.


text:
2013 Bütindünýä tomusky uniwersiada
XXVII Bütindünýä tomusky uniwersiada (rusça: XXVII Летняя Универсиада) - 2013 ýylda Russiýa Federasiýayň Tatarystan Respublikasynyň Kazan şäherinde geçirýa. Uniwersiada sportunyň halkara federasiýasynyň şygary astynda iki ýyldan bir gezek geçirilýän bu iri möçberli ýaryşlar Zeminiň ähli künjeginden talyp sportunyň iň oňat wekillerini ýygnaýar. 6-njy iýulda açylyş bolýar[1].
Türkmenistan ilkinji gezek Bütindünýä talyp oýunlaryna örän wekilçilikli düzümini ugrady. Onuň düzümine 117 adam, şol sanda sportuň dokuz görnüşi boýunça—boks, agyr atletika, küşt, tennis, ýeňil atletika, dzýudo, sambo, guşak göreşi, erkin we grek-rim göreşleri boýunça çykyş etjek 83 türgen girdi.
- Kazan-universiade-opening-arena1.jpg
opening ceremony
- Kazan-universiade-closing-arena-flags1.jpg
flags of nations
- Kazan-universiade-opening&closing-tickets .jpg
tickets on opening, closing
- Kazan-universiade-tickets .jpg
tickets on games


text:
AÝAK YZLARY
Bir gün gije bir adam düýş görüpdir. Ol düýşünde Reb bilen bile kenaryň ýakasynda aýlanyp ýörmüş. Asmanda onuň dumuşynyň görnüşi şöhlelenipdir. Her bir görnüşde ol çägede iki dürli aýak yzlaryny görüpdir. Olaryň biri Rebbe, beýlekisi özüne degişlidi. Durmuşyndan alnan soňky görnüş huzurynda şöhlenende, ol aýak yzlaryna nazaryny dikipdir we öz durmuş ýodalarynda diöe bir aýak yzyň bolandygyny görüpdir. Şeýle hem ol, munuň öz durmuşynyň iň pes we gaýgyly pursatynda bolandygyny ýadyna salypdyr. Bu hakykatdan hem ony alada goýdy we ol bu babatda Rebden sorady: “Rebbim, bir gün men Seniň yzyňa eýermegi kara edipdim we Özüň tutuş ýoly meniö bilen ýörejekdigiňi aýdypdyň. Emma men durmuşymyň iň hasratly günlerinde hem diöe aýak yzyň bardygyny gördüm. Sen iň gerekli pursatda näme üçin meni taşlap gidýändigiňe düşünmeýärin”.
Reb şeýle jogap berdi:
“Meniň gadyrly, gymmatbahaly çagam, Men seni söýýärin we Men seni hiç haçan ýeke taşlamaryn. Seniň agyr synagly hem hasratly günleriňde diňe bir aýak yzy görmegiň, bu-Meniň şol pursatlarda seni göterip ýörändigimdir!”


text:
Global Perspektiwa 23 Prezident Respublikasy Ulgamyndan Başlamanka Yza Dolanmak?
Ankara Ýyldyrym Beýazyt Uniwersitetiniň Dekany Prof. Dr. Kudret BÜLBÜLüň mesele boýunja synyny dykgatynyza ýetirýäris…
Prezident Respublikasy Ulgamyndan Başlamanka Yza Dolanmak?
Türkiýe 24-nji iýunda taryhynyň 32-nji parlament we ilkinji prezident dolanşygy saýlawyny geçirer. Adalat we ösüş partiýasynyň başda durmagynda “Jemhur” arkalaşygy referendumda kabul edilen Prezident Respublikasy dolanşyk ulgamynda meseleleri nähili çözjekdigini wada berýän bolsa, “Millet” arkalaşygyna girýän partiýalaryň esasy wadalaryndan biri parlamentar ulgama dolanyp gelmek. Saýlawdan soň eger üstün çykan halatynda bellenen gysga möhletde parlamentar dolanşyk ulgamyna dolanyp gelmek üçin gepleşikler geçirilýär.
Ankara Ýyldyrym Beýazyt Uniwersitetiniň Dekany Prof. Dr. Kudret BÜLBÜLüň mesele boýunja synyny dykgatynyza ýetirýäris…
Oppozision partiýalar nädereje garşy durýan hem bolsalar Prezident dolanşygy ulgamy ýa-da Türkiýedäki ady bilen Prezidentlik hökümet ulgamy referendum bilen kabul edildi. Täze dolanşyk ulgamy 24-nji iýunda doly iş ýüzüne geçer. Oppozisiýanyň täze ulgamy entek synap görmezden, milletiň başdan geçirýän meselelerine çözgüt tapyp tapmajakdygyny görmän kategoriki ýagdaýda garşy durmagyny aň-düşünje bilen düşündirilmek mümkin däl. Üssesine yzyna getirilmek islenýän ulgam Türkiýede 140 ýyla golaý wagt bäri dowam edip gelen we yzgiderli häsýetde kynçylyklar döreden ulgam bolýan bolsa… Şübhesiz parlamentar ulgamyň kadaly we üstünlikli dowam edýän ýurtlary hem bar. Emma Türkiýe taryhy taýdan seredilende parlamentar ulgamyň ýüze çykaran dartgynlyklary, ýurduň dolanşyk taýdan çykgynsyzlaşmasy, içerki we daşarky basyş merkezlerine yzgiderli häsýetde boýun egme höwesi entegem ýatdan çykmady. 1961-nji ýylda kabul edilen konstitutsia bilen konstruktiwleşen, haýsydyr bir görnüşde milletiň wekilleri tarapyndan derňelmeýän harby we kazyýet agalygynyň ýüze çykaran meseleleleri hemmelere mälim. Asylan premýer ministr we ministrler, hemle atylan syýasatçylar, Mejlisi gurşaw astyna alyp,prezidentiň saýlanmagy ýaly başdan geçirilen mysallaryň awusy henizem unudylmady.
1961-nji ýyldaky konstitutsiýa bilen getirilen we gurluşy, funksiýasy taýdan milletiň wekilleriniň pozisiýasyna orun berilmedik kazyýet býurokratiýasynyň goýup giden galyndylary henizem gutarmady. Agdarlyşyklaryň, harby goşulyşmalaryň legallyk serişdesi funksiýasyny eýelän, durmuşa we daşarky dünýä arkasyny dönen, ýapyk ulgamda işleýän ýokary derejeli kazyýet býurokratiýasy ýurduň adaty ösüşiniň, demokratiýalaşmagynyň we has-da erkinleşmeginiň öňüne hamala diýersiňiz böwet basdy.
Gurluş özboluşlygy taýdan durgunlyga esaslanýan býurokratiýamyz, ýygy-ýygydan özgeren syýasy häkimiýetler we koalisiýalar sebäpli hasam ygtyýarsyzlaşdy. Gysga möhletde çalyşjakdygy, iş başyna geçjek täze hökümetiň özi bilen işleşip, işleşmejekdigine bolan ynamsyzlygy sebäpli, eden işleri sebäpli hasabat berme aladasy bolan býurokratyň ygtyýar almagy haýsy hakykata bap geler?
Türkiýe öz isleglerine laýyk hereket eden halatynda daşarky basyş ediji güýçleriň, global aktýorlaryň içerki basyş ediji organlary arkaly ykdysady serişdeler ýa-da terrory ýaýbaňlandyrmak arkaly ulgamdaky deňagramlyklar bilen oýnamaklarynyň täsiri entegem doly ortadan aýrylmady.
Başdan geçirilen kynçylyklar we ulgamlaýyn meseleler Ak partiýanyň häkimiýet başynda bolan ýyllarynda ýatdan çykardylana meňzeýär. 2000-nji ýyllardan soň 4 möhlet dowam eden Ak patiýanyň häkimiýet ýyllary aldadyjy bolmasyn. Bu şertler ulgamyň ýüze çykaran netijesi däl, eýsem özboluşly şertdir.
Musulman dünýäsi bilen birlikde günbatardan daşgary jemgyýetleriň esasy iki meselesi milletiň islegleriniň syýasatda ýeterlik beýan tapmaýanlygy, häkimiýet başyna gelinenden soň demokratik özgerlişiň ýola goýulyp bilinmezligi.
Türkiýede kabul edilen Prezident Respublikasy dolanşygy bilen Prezidenti saýlamak üçin dalaşgärlerden biri azyndan %50+1 ses almaly, şeýlelikde indi gönüden halka esaslanmaga mejbur. Täze ulgamyň kynçylygyny gören, Prezident dolanşygy ulgamyny goldaýanlaryň käbirleri “eýsem dogry etdikmi” diýlen aladalary beýan edýär. Ozallar başgasynyň sesini almazdan, öz tarapdarlarynyň sesi bilen häkimiýet başyna geçýändiris öýdýärler.
Bu garaýyş Taýýip Erdoganyň elmydama häkimiýet başynda galjakdygyna ynanylýan garaýyşdyr. Parlamentar ulgam Taýýip Erdogan ýaly güýçli liderleriň bolan döwürlerinde kynçylyk döretmän biler. Emma syýasy taryhymyza ser salanymyzda bir partiýanyň yzgiderli görnüşde saýlawda üstün çykmagy iňňän seýrek ýagdaý. Ol Taýýip Erdoganyň şahsy üstünligidir. Yne şol sebäpli Erdogandan soňky döwürler hem göz öňünde tutulmaly.
Häkimiýet başyndaky partiýa jähtinden seredilende diňe öz tarapdarlary bilen saýlawda ýeňillik bilen üstünlik gazanmak, saýlanmak üçin möhlet çäklendirmesi bolmadyk Parlamentar demokratiýa has rahat ulgam hökmünde görlüp bilner.
Durnuklylygyň birsydyrgyn bolmagy, basyş ediji güýçleriň däl, milletiň islegleriniň syýasy häkimiýetdäki beýanynyň güýçlenmegi, iňňän dartgynly sebitlerden biri bolan Türkiýäniň has ýeňil dolandyrylmagy, ulgamdaky demokratik özgerlişikleriň ýeňillik bilen amala aşmagy taýdan bolsa syýasy ulgamyň üýtgedilmegi Türkiýe üçin mejburlykdy.
Şol jähtden Ak partiýa özi üçin kyn, emma dogry bolany etdi. Edilen özgerlişikler bilen Türkiýe ulgamyň hojaýyny indi millet bolmadyça milletden ygtyýar almaýan içerki we daşarky basyş merkezleriniň syýasy ulgama goşulyşma mümkinçiligi diýseň azaldy. Syýasy ulgamdan gelip çykýan kynçylyklar esasan çözüldi. Mundan beýläk ýüze çykjak kynçylyklar indi ulgamlaýyn däl, praktikadan gelip çykýan meseleler bolup biler.
Şol sebäpli oppozisiýadan garaşylýan zat täze ulgam doly işe başlaman, synagdan geçmän, geçmişiň islenmeýän ulgamyny yzyna getirme tagallasy däl, terjribe bilen bagly meselelerde duýduryş bermek we çözgüt tapmak.
Oppozision partiýalar parhyna barmadyk hem bolsalar, täze syýasy ulgam azyndan diskurslar taýdan hem olary özgerdýär. Millete ýokardan seredýän, oňa ýaşaýyş görnüşlerini mejbur edýän, yzgiderli häsýetde raýatlaryň egin-eşigine goşulyşan partiýalaryň millete döreden kynçylyklary däl, has oňyn wadalar bermeginiň esasy sebäplerinden biri özgeren syýasy ulgamdyr. Özgeren syýasy ulgamyň güýje girmänkä hem saýlaw tapgyryna ýetiren täsirlerini gepleşigimiziň indiki sanynda analiz edeliň.
Ankara Ýyldyrym Beýazyt Uniwersitetiniň Dekany Prof. Dr. Kudret BÜLBÜLüň mesele boýunja synyny dykgatynyza ýetirdik.


text:
Türkmenistanyň Prezidenti Gurbanguly Berdimuhamedow: biz ilatyň jan başyna düşýän girdejisini öňdebaryjy ýurtlaryň derejesine ýetireris
Türkmenistanyň Prezidenti Gurbanguly Berdimuhamedow Ruhyýet Köşgünde Türkmenistanyň täze saýlanan Prezidentiniň resmi taýdan işe girişmek dabarasynda sözlän sözünde Hökümetiň ünsüni maşgala institutyny goldamaga, mynasyp ýaşaýş-durmuş şertlerini döretmäge çekdi.
Her bir maşgalany döwrebap ýaşaýyş jaýy bilen üpjün etmek üçin ähli amatlyklary bolan tutuş ýaşaýyş-jaş toplumlaryny, obalary we şäherçeleri gurarys, ilatly ýerleriň hemmesinde ilata durmuş taýdan hyzmat edýän kiçi merkezleri döredip, olarda zerur gullukaryň, halk senetleri bölümleriniň, şeýle hem ulag serişdelerine tehniki hyzmat ediş nokatlarynyň işini ýola goýarys.
Biz ilatyň jan başyna düşýän girdejisini öňdebaryjy ýurtlaryň derejesine ýetireris, diýip Türkmenistanyň Prezidenti Gurbanguly Berdimuhamedow aýtdy. Aýlyk haklaryny, pensiýalary, talyp haklaryny, döwlet tarapyndan berilýän kömek pullaryny artdyrmak, şeýle hem raýatlara beýleki durmuş ýeňilliklerini bermek meseleleri hemişe üns merkezinde bolar.
Döwlet baştutany ýeke maşgalanyň-da durmuş derejesiniň peselmegine ýol berilmejekdigini we ilatyň hemişe döwlet tarapyndan goraljakdygyny ynandyrdy.
Türkmenistanyň Prezidenti Gurbanguly Berdimuhamedow şunuň bilen birlikde, biz oba hojalygyna, ekin meýdanlarynyň melioratiw ýagdaýyny gowulandyrmaga, oba hojalyk ekinleriniň hasyllylygyny ýokarlandyrmaga we ekarançylaryň zähmetini ýeňilleşdirmäge, suw serişdelerinden rejeli we tygşytly peýdalanmaga aýratyn üns bereris diýdi.
Şeýle hem, döwlet baştutany ýurduň ilatynyň elýeterli bahadan azyk harytlary bilen üpjün edilmegi, bazarlarda haryt bolçulygyny döretmek üçin gök ekinleri ýetişdirmek we bagçylygylygy ösdürmek üçin ekin meýdanlarynyň çägi giňeldiler, gara mallaryň, dowarlaryň we guşlaryň baş sany artdyrylar diýip belledi.
TDH


text:
Häzirki wagtda bizde tohum baýtallardan arassa ganly taý almak möwsümi dowam edýär. Athanamyzda 314 baş at bar. Tohum baýtallardan meýilnama boýunça 29-30 töweregi taý almaly bolsak, olaryň sanyny 45-e ýetirmek mümkinçiligimiz bar.
Mary döwlet athanamyzdaky ýelden ýüwrük bedewleriň kyrkdan gowragyny çapuwa taýýarladyk. Şolaryň içinde ikiýaşar, dörtýaşar we uly ýaşly bedewler hem bar. Olar hem toparlar boýunça bölünen. At çapyşygynyň ýazky möwsüminiň açylyşynda-da, ondan soňky çapuwlarda-da oňat çykyş etdik. Öňümizde ýene çapuwlar bar. Bedew baýramy gününde hem uly çapuw bar. Türkmende «At almaz, seýis alar» diýilýär. Seýisçiligiň inçe tejribelerine uly üns berip, ýaş seýisleri hem taýýarlaýarys.
Elbetde, welaýatda atçylyk sport toplumynyň açylmagy biziň işlerimizi ep-esli öňe iterdi. Bu ýerde döredilen dünýä ülňülerine laýyk gelýän şertler ýokary derejedäki çapyşyklary geçirmäge mümkinçilik berýär. Bu ýerde atlary gerek derejesinde seýislemäge, çapuw geçmäge, weterinar gözegçiliginden geçirmäge, wagtly-wagtynda suwa düşürip, olary arassalamaga... hemme şertler döredilendir. Bu ýerde diňe bir döwlet eýeçiligindäki atlary däl, eýsem, hususy eýeçilikdäki şahsy hojalyklarda ýetişdirilýän saýlama bedewleri aýlawa çykarmaga hem giň mümkinçilikler bar. Toplumda geçirilýän at çapyşyklaryna goňşy Ahal, Lebap welaýatlaryndan hem atşynaslaryň öz atlary bilen gatnaşýandyklaryny aýtmak ýakymly.
Bu ýerde at çapyşyklary bilen birlikde, ýigitleriň at üstündäki oýunlary hem yzygiderli guralýar. Bu oýunlar baýramçylyk şowhunyna beslenip, toýçy mähellä ruhy lezzet paýlaýar.
Atçylyk sport toplumynda atlaryň gözellik bäsleşigini geçirmek üçin ýörite meýdançanyň hem bardygy guwandyryjydyr. Şol bäsleşige çykarylýan gamyşgulak, uz basyşly, gyz gylykly ahalteke atlaryny göreniňde, göwnüň göterilýär. Milli buýsanjymyz bolan ahalteke atlarynyň şöhratyny dünýä ýaýýan hormatly Prezidentimize müň mertebe alkyş aýdýarys. Gahryman Arkadagymyzyň janynyň sag, ömrüniň uzak, alyp barýan dünýä nusgalyk işleriniň hemişe rowaç bolmagyny arzuw edýäris.


text:
Sentýabrda geçirilmegi adata öwrülen dabarasy «iPhone» söýüjiler üçin aýratyn sowgat boldy. «Apple» kompaniýasy üç sany täze smartfonlaryny görkezdi. Olar: «iPhone XS», «iPhone XS Max» we «iPhone XR».
Täze smartfonlaryň tanyşdyrylyş dabarasynda, esasan, brendiň logiki ewolýusiýasyna agram berildi. Ekrany has ýagty, işjeňligi tiz, surata alýan pursadyndaky sesi has ýakymly bolan täze «iPhone» smartfonlary muşdaklaryny ýene çykdaja goýjaga çalym edýär.
Üstleýin ýerleşen iki kamerasy birbada surata alsa, «IP68» tozandan we çygdan goraýar, şeýle-de «ios 12» ulgamy, tiz we ýüpsüz zarýad beriji enjamy bar. Bahalary: «iPhone XS» 999$, «iPhone XS Max» 1099$. Bularyň satuwy 21-nji sentýabrda başlaýar.


text:
Türkiýäniň we Ýewraziýanyň gün tertibi
Eýranda ýaşaýan türki dilli halklar
Birnäçe wagt mundan ozal Eýranda pars dilini dialektli gepleşýän-pars bolmadyk milletleriň wekilleriniň mugallym bolmagynyň öňüni almagy nazarda tutýan düzgünnama çykdy. Biz hem gepleşigimiziň bu sanynda şol düzgünnamany we Eýranda ýaşaýan türki dilli halklary analiz etmekçi.
Atatürk uniwersitetiniň Halkara gatnaşyklar bölüminiň asisenti Jemil Dogaç İpegiň mesele hakyndaky synyny dykgatyňyza ýetirýäris.
Eýranyň Bilim ministrligi mundan birnäçe wagt ozal bir düzgünnama çykardy. Şol düzgünnama görä pars dilini dialektli gepleýän, pars bolmadyk milletleriň mugallym bolmagy münkin däl. halkara media-da çykan halkara görä Eýranyň Bilim ministrligi tarapyndan çykarylan düzgünnamada; “Ç, G, J we Q ýaly pars harplarynyň aýdylmagynda kynçylyk çekilýän we düzedilmegi mümkin bolmadyk agyr dialektli mugallymlar esasanda pars dili we edebiýaty muhallymy bolmagy gadagan” diýilýär. Düzgünnamada görkezilýän harplary Eýranda ýaşaýan halklardan diňe türki halklar we araplar ulanýar. Esasan türki halklary we araplary nazarda tutýan bu düzgünnamada, önelgesiz zenanlaryň hem mugallym bolup işlemegi gadagan edilýär. Eýranda ýaşaýan türki dilli we arap halklar düzgünnama berk reaksiýa görkezýär. Eýrandaky türki halklar sosial media hasaplarynda “Men türk we meniň dialektim bar” görnüşli şygarlar bilen karary protest edýär.
Mesele barada pikir alyşan eýranly türkleriň garaýyşynda iki ugur ünsleri çekýär. Türkleriň bir bölegi karara garşylyk görkezip, pars diliniň esasy şahyrdyr ýazyjylarynyň türkleriň arasyndan çykandygyny nygtaýarlar. Oňa Möwlana Jelaleddin Rumy iň esasy mysal hökmünde görkezilýär. Eýran türkleriniň esasy bölegi bolsa kararyň möhüm bolmandygyny, çünki Eýranda ýaşaýan türki halklaryň esasy isleginiň türki dilde bilim almakdygyny nygtaýar.
Şu günki günde Eýranda 30 milliona golaý türki halk, ýurduň esasy gatlaklaryndan birini emele getirýär. Türki halk geosyýasy ýerleşişi, jemgyýetçilik-medeni gurluşy, ykdysady güýji je ilat potensialy taýdan Eýranda başdan geçirilýän syýasy özgerlişiklerde öňbaşçy pozisiýa eýelediler.
10-11-nji asyrlarda Seljuk döwründe oguzlaryň Azerbaýjana eden göçleri sebitde uly türki ilatynyň ornaşmagyna şert döredipdi. 15-nji asyra çenli nobaty bilen İlhanly, Garagoýunly we Akgoýunly döwletleriniň hökmürowanlyk döwürlerinde-de Orta Aziýadan sebite göçler dowam etdi. Azerbaýjan türkleriniň pars medeniýeti we edebiýaty bilen tanyşmaklary hem şol döwre gabat gelýär. Emma türki halklaryň musulmanlaşma tapgyrynyň tamamlanan döwründe esasanda Eýran-Azerbaýjan sebiti entek şaýylygyň gözegçiligi astyna girmändigi üçin Azerbaýjan messep taýdan hem bitewidi. 1501-nji ýylda Safewi döwletiniň gurulmagy bilen sebitiň halklarynyň şahsyýeti esasan özgerdi. Merkezi Azerbaýjanda gurlan dolanşyk Eýrana sebitleýin güýç özboluşlygyny getirdi. Şeýle-de esasy bölegi sünni bolan halklaryň şaýy messebine geçmegine sebäp boldy. Soňky ýyllarda sebitde hökün süren Awşar we gajar hanadanlarynyň döwründe-de türklük düşünjesi we şaýy messebi ähmiýetini gorap saklamaga dowam etdi.
Sebitde ýaşaýan türki halklar asyrlar boýy ýurduň daşary açylan gapysy boldy, daşary ýurtlarda döwletlerine wekilçilik etdi we günbataryň uniwersitetlerinde okan ilkinji ýaşlary öz hataryndan çykardy. Bu taýdan Azerbaýjanyň Eýran bilen birlikde Osman we Rus patyşalygynyň kesişýän nokadynda ýerleşmeginiň täsiri uludyr. Şonuň netijesinde sebitde ýaşaýan türkler üç döwletiň başdan geçiren medeni ösüş bilen ýakyndan gyzyklanmaga we öz jegmyýetine ornaşdyrmaga mümkinçilik tapdylar.
Eýranda birnäçe asyr höküm süren türk hanadan dolanşygy 20-nji asyryň birinji çärýeginde ortadan aýryldy. Ýerine Pehlewiler geçdi. Şol çalşyk Eýran türkleri üçin möhüm üznükme nokady boldy. Türkler şol döwürde dürli çäklendirmelere sezewar boldy. Pehlewi dolanşygynyň kabul eden parslaşdyrma ideologiýasy sebitde ýaşaýan türkler üçin şahsyýetlerini ýaňadandan seljerme we hökümete beýan etme tagallasyny ýüze çykardy. Şanyň agdarlyş tapgyrynda berk pozisiýa eýelän türkler Yslam ynkylabynyň başyny çeken toparlaryň düzüminde orun eýeledi.
Häzirki wagtda türkler Eýranda syýasatda we ykdysadyýetde güýçli pozisiýasy eýeleýär. Emma türk diliniň resmi dil bolmazlygy, türk dilinde bilim alynmagyna rugsat berilmezligi ýaly sebäplerden wagtal-wagtal Eýranyň hökümeti bilen düşnüşmezlikler ýüze çykýar.
Eýrandaky türkleri haýsydyr bir ýurtdaky azlyk hökmünde görmek ýalňyş bolar. Eýsem müň ýyldan bäri Eýranyň syýasy taryhyndaky wakalarda türkler güýçli pozisiýa eýelediler. Pars medeniýeti bilen türk medeniýeti hem Eýranyň içinde hem-da daşynda biri-biriniň täsiri astynda. İki gadymy medeniýetiň biri-birine goşan goşandy diýseň uly. Halklaryň bilelikde agzybir ýaşamaklary üçin birek-birege sarpa goýmagy möhüm. Eýran taryhy bejribä eýe bolan döwlet. Döwletiň türk dilinde bilim almak we türkçe neşirýat ýaly islegleri kanagatlandyrmagy peýdaly bolar. Ol hem Eýranyň hem-de sebitiň durnuklylygy üçin ösüş bolar.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Has gyzykly
Wednesday, 15 April 2015 08:30
Musa alaýhyssalamyň Hydyralaýhyssalambilenmertebesini deňeşdirmegiň beýany(2)
Wednesday, 15 April 2015 08:16
Musa alaýhyssalamyň Hydyr alaýhyssalam bilen mertebesini deňeşdirmegiň beýany (1)
Thursday, 01 November 2012 02:48
Pyragy şäherinden ýaýlyma berilen gepleşik 3-nji bölüm
Thursday, 01 November 2012 02:16
Pyragy şäherinden ýaýlyma berilen gepleşik 2-nji bölüm
Thursday, 01 November 2012 00:43


text:
Türkmen
edebiýaty iň gadymy edebiýatlaryň biridir. Ol özüniň taryhyny gadymy
zamanlardan alyp gaýdýar. Türkmen edebiýaty bizi gadymy zamanlardan başlap, şu
günlere çenli halkyň ýaşaýşy, durmuşy, dürli wakalara gatnaşyşy,
gahrymançylyklary, pajygaly ýagdaýlary, arzuw-islegleri, bagtly-şatlykly
durmuşlary bilen bizi tanyş edýär. Halkyň döreden şahyrana eserleri: “Gorkut
ata”, “Oguznama” , “Kowusnama”, ”Görogly” , “Şasenem-Garyp” ýaly onlarça
eposlardyr, dessanlar köp asyrlar mundan öňki gahrymançylykly, durmuşy, taryhy
wakalary habar berýär. -Türkmen halky öz taryhyny gadym zamanlardan alyp
gaýdýan edebiýatyň has ösen döwri orta asyrlardyr. Bu asyrlarda Orta Azyýada
Mahmyt Kaşgary “Diwany- Lügat et-türk” , Abu Abdylla Muyzzi (1047- 1127), Omar
Haýýam (1048- 1122), Sanjar (1083-1157) “Seljuknama”, Hoja Ahmet Ýasawy
(1103-1166) , Aly “Kyssaýy-Ýusup” (1233), Mahmyt Pälwan (1247-1326), Ahmet
Burhaneddin Siwasly (1345-1398) Horezm1i “Muhabbetnama” (1353), Seýit Nesimi
(1370-1417), Alyşir Nowaýy (1441-1501) ,Wepaýy “Rownakyl yslam” (1464) ,
Muhammet Fizuly (1500-1563), Muhammet Baýramhan (1505-1561). Abdyrahym
Baýramhan ogly (1556-1626), Berhudar Türkmen “Ragna we Zyba” Garaja oglan
(1606-1679) ýaly beýik şahyrlar ýaşap, öz eserleri bilen dünýä edebiýatynyň
altyn hazynasyny baýlaşdyrypdyrlar. Orta, asyrlaryň iň görnükli meşhur
yazyjylarynyň biri Muhammet Baýramhandyr. Ol diňe bir şahyr, bagşy-sazanda
däl-de , Hindistanda Mongollar köşgüniň baş weziri , harby serkerde-”Han-
hanan” hem bolupdyr. Baýramhanyň türki, pars, urdy dillerinde ýazan goşgulary
asyrlar geçip, biziň döwrümize ýetipdir.
XVIII
asyr türkmen edebiýatynyň özboluşly ösen döwrüde ýaşan görnükli, öňde görüji
pikirli söz ussatlary:“Döwletmämmet- Azadynyň (1700-1760) “Wagzy-azat” ,
“Magtymguly-Pyragynyň” (1733-1783) graz'danlyk Lirikasy, Nurmuhamet-Andalybyň
(1710-1770) “leýli-Mejnun”, “Ýusup-Züleýha” , “Oguznama” , Abdylla -žabendänin
(1720 -1800) , “Gül “ Bilbil”, “žabährem” , Syýahatnama , “žeýdaýynyň (1730
-1800 )” , “Gül-Senuber” Mahmyt Gaýybynyň (1734-1800) , “Otuz iki tohum
kyssasy” , Gurbanaly Magrupynyň (1740-1810) “Seýpelek-Medhaljemal” ,
“Döwletýar”, “Ýusup-Ahmet” , “Aly beg-Baly beg” ýaly eserleri türkmen
edebiýatyny , dilini we medeniýetini biçak ösdürýär. XVIII asyr türkmen
edebiýatynda agzybirlik, il-ýurdy söýmek we ony goramak , bir bitewi döwlete
birleşmek , mertlik , batyrlyk , wepalylyk , ar-namysly bolmak “ baş temalar
suratlandyrylan.Çeper edebiýatda milli özboluşlylyk , täze mazmunly poeziýa ,
realistik ugur , progressiw ideýalar has aýdyň duýulýar.
XIX asyrda türkmen edebiýaty döwrebap ösüş ýoluny geçýär. Bu döwrüň türkmen edebiýatynda XVIII asyrda düýbi tutulan esasy temalar, progressiw ösdürilýär , kämilleşdirilýär.
XIX
asyrda özleriniň dürdäne eserleri bilen külli türkmene özüni tanadan klassyk
şahyrlar: Mämmetweli Kemine, Seýitnazar Seýdi, Gurbandurdy Zelili , Mollanepes
, Annagylyç Mätäji we başgalar ýaşapdyr. Bu talantly şahyrlaryň durmuşy
dogruçyl beýan edýän , zähmetkeşiň duýgy-dünjesini, ýürek owazyny çeper
aňladýan goşgulary ýüreklere teselli berip, dilden -dile geçip gelipdir.
XIX
asyrda türkmen topragy dürli taryhy wakalaryň şaýady bolupdyr. Muny Abdy Setdar
Kazynyň “Jeňnama” (Tekeleriň uruş-kyssa kitaby) poemasy tassyklaýar. “Jeňnama”
(1862) poemasynyň üsti bilen beýik akyldar Magtymgulynyň türkmen tirelerini
birleşdirmek , bir bitewi türkmen döwletine-ýeňilmez güýje öwürmek baradaky
progressiw ideýlarynyň XIX asyrda durmuşa geçip başlandygyny açyk aňýarys.
XX
asyryň başyndaky (1900-1917) türkmen edebiýatynyň taryhyny Döwletmämmet
Balgyzyl , Molladurdy , Baýram şahyr , Körmolla, Durdy Gylyç ýaly halk arasynda
giňden tanalan şahyrlar bezeýär . Bu şhyrlar öz eserlerini , esasan durmuşy ,
sosiyal deňsizlik temalarda düzüp, türkmen edebiýatyna öz goşantlaryny
goşupdyrlar.
Türkmen sowet edebiýaty (1917-1990) özüniň döreýiş we ösüş başlangyjyny beýik Oktýabr Sosialistik rewolýusiýasynyň ýeňşinden alýar. Onuň döreýiş we ösüş prosesi ýurdumyzdaky sosiýalistik durmuş ajaýyp söz ussatlarynyň -ýazyjy -şahyrlaryň: Mollamurtuň, Berdi Kerbabaýewiň Ata Gowşudowyň, Agahan Durdyýewiň, Oraz Täçnazarowyň, Hydyr Derýaýewiň, Nurmyrat Saryhanowyň, Ata Salyhyň, Aman Kekilowyň, Gara Seýitliýewiň, Towşan Esenowanyň, Kerim Gurbannepesowyň we başgalarynyň döredijilik talanty bilen berk baglanyşýar. Türkmen Sowet edebiýaty geçen taryhy döwrüň içinde tema, ideýa-çeper-çilik janr taýdan has ösýär we kämilleşýär. Onuň taryhyny Beýik Oktýabr, W.Ý.Lenin, partiýa, türkmen halkynyň geçen taryhy -rewolýusiýon ýoly, beýik watançylyk urşunda sowet halkynyň beýik Ýeňşi, parahatçylyk, halklaryň dostlygy, Sowet adamsy we onuň zähmet hem ahlak sypatlary barada ýazylan ýüzlerçe çeper, şahyrana eserler bezeýär .


text:
Türkmenistanyň daşary ykdysady döwlet bankyň gatnaşmagynda şu aşakdaky döwlet maýa goýum maksatnamalary amala aşyryldy:
Nebit-gaz senagatynda:
- Türkmenbaşy şäherindäki nebiti gaýtadan işleýän zawodynda esaslandyryjy çalgy ýaglaryny öndürýän zawodyň gurulyşygy
- Türkmenbaşy şäherindäki nebiti gaýtadan işleýän zawodynda katalitik krekingi we katalitik reformingi öndürýän zawodyň gurulyşygy
- Türkmenbaşy şäherindäki nebiti gaýtadan işleýän zawodynda polipropilen öndürýän zawodyň gurulyşygy
- Türkmenbaşy şäherindäki nebiti gaýtadan işleýän zawodynda dizil ýangyjyny suw bilen arassalaýan zawodyň gurulyşy
- Saman Depede gaz-himiýa gaýtadan işleýän toplumynyň gurluşygy
- Hereket edýän nebit guýylary abatlamak we enjamlaşdyrmak
- Ulanylmaýan nebit guýylary işe girizmek
Agrosenagat toplumynda:
- Aşgabat şäherinde makaron önümlerini öndürýän fabrigiň gurluşygy
- Gök önümleri saklanýan jaýyny we çagalar iýmiti zawodyň gurluyşygy
- Häzirki zaman tehnologiki enjamlaryň we pagta we däne ýygmak üçin oba hojalyk maşynlaryň üpjünçiligi
- Un üweýji toplumlarynyň gurulyşygy
- Aşgabat şäherindäki süýt kombinatynyň durkunyň özgerdilişi
- Aşgabadyň şäherýakasynda et-süýt önümçiligini we ýyladyş hojalygynyň gurulyşygy
Ulag we aragatnaşyk ulgamynda:
- Aşgabat şäheriniň Halkara howa menzili toplumynyň gurluşygy
- Beýik Saparmyrat Türkmenbaşy adyndaky Halkara howa menzilinde uçuş-gonuş zolagyň gurluşygy we howa hereketiniň dolandyrýan ulgamyň gurnalyşy
- Transaziýa-ýewropa optiki-süýüm aragatnaşyk ulgamynyň geçirilimegi
- Telefon stansiýalar ulgamynyň üpjünçiligi
- Aşgabat şäherinde lokomotiw deposynyň döwrebaplaşdyrylmagy
- Aşgabat şäheriniň telefon ulgamynyň giňeldilmegi
Elektrik energetika we himiýa senagatynda:
- Büzmeýin GRES-niň durkunyň özgerdilmegi
- Balkanabat ýod zawodunyň Monjykly ýod-brom käninde çig mal esasynyň özgerdilmegi
- Kaolini baýlaşdyrmak zawodynyň gurluşygy
- Karabogaz şäherinde azyk duzuny öndürýän öndürýän zawodynyň birinji nobatynyň gurluşygy
- Karabogaz şäherinde deňiz suwuny süýjidiji we azyk suwuny öndürýän desganyň gurluşygy
Dokma senagatynda:
- Aşgabat şäherinde Türkmenistanda iň iri dokma toplumynyň gurluşygy
- Aşgabat we Türkmenabat şäherlerindäki ýüpek egiriji fabrikleriň enjamlaşdylymagy
Ilatyň durmuş taýdan gorag ulgamynda:
- Tiz medisina kömegi ulaglaryň we medisina enjamlarynyň täzelinilişi
- Infuzion erginleriniň, ampullaryň, flakonlaryň we mazleri öndürýän zawodyň gurulyşygy
- Aşgabat şäherinde Nefrologiki merkeziniň gurluşygy
- "Arçman" sagaldyş şypahanasynyň durkunyň özgerdilmegi
- Aşgabat, Mary we Daşoguz şäherlerinde anyklaýyş merkezleriniň gurluşygy
Syýahat ulgamynda:
- Aşgabat şäherinde „Ak Altyn“ myhmanhanasynyň gurluşygynyň maliýeleşdirmegine gatnaşyldy
- Türkmenbaşy şäherinde deňiz portynyň özgerdilişi
- Nebiti gazyp alýan pudagy üçin göteriji enjamlar bilen üpjün etmek
- Ýurduň telekomunikasion ulgamynyň döwrebaplaşdyrylmagyny we giňeldilmegini dowam etmek
- Arçman we Ýyly Suw şäherçelerde gidroterapiýa saglygy goraýyş merkezleriniň gurluşygy


text:
Aziýa-Ýuwaş umman teleradio gepleşikler birleşiginiň Baş Assambleýasy
Ýazylan wagty: 10 ноября 2017 Ýazan NEXTTM
Aziýa-Ýuwaş umman teleradio gepleşikler birleşiginiň Baş Assambleýasy
Düzüminde Türkmenistanyň Telewideniýe, radiogepleşikler we kinematografiýa baradaky döwlet komitetiniň wekilleri bolan türkmen wekiliýeti Hytaý Halk Respublikasynyň Syçuan şäherinde geçirilen Aziýa- Ýuwaş umman teleradio gepleşikler birleşiginiň (ABU) 54-nji Baş Assambleýasyna gatnaşdy. Forumyň işine birleşige agza bolan teleradio kompaniýalaryň we beýleki köpçülikleýin habar beriş serişdeleriniň 200-den gowragynyň wekilleri gatnaşdy.
Mejlisiň esasy wezipeleri iri sport ýaryşlaryndan we halkara çärelerinden göni ýaýlymda alyp görkezmegi guramak, işgärleri taýýarlamak we beýlekiler babatda tejribe alyşmakdan, hyzmatdaşlygy giňeltmegiň mümkinçiliklerini kesgitlemekden, işgärleri taýýarlamakdan we beýlekilerden ybarat boldy.
ABU-nyň Baş Assambleýasynyň çäklerinde programmalary alyşmakda, teleradio ýaýlymlarynda häzirki zaman tehnikalaryny we öňdebaryjy tehnologiýalary ulanmak meseleleri boýunça birleşigiň toparynyň maslahatlary, okuw maslahatlary we bilelikdäki mejlisleri geçirildi. Sport toparlarynyň duşuşyklarynda iri çäreleri beýan etmekde täze ýagdaýlar bilen tanyşmak we özara pikir alyşmak geçirildi.
Bu ýere ýygnananlarda “Aşgabat 2017” oýunlarynyň üstünlikli geçirilendigi, şonuň bilen birlikde-de ýaryşlaryň habar beriş serişdelerinde beýan edilendigi baradaky hasabatlar uly gyzyklanma döretdi. Ýapyk binalarda we söweş sungaty boýunça V Aziýa oýunlarynyň geçirilen ýeri hökmünde Türkmenistanyň saýlanylmagynyň kesgitleýji şertleriniň biri hökmünde ösen sport düzüminiň hem-de hormatly Prezidentimiz Gurbanguly Berdimuhamedowyň jemgyýetimiziň mundan beýläkki ösüşiniň möhüm ýagdaýy bolan sport ulgamyna berýän uly ünsüniň bolandygy nygtaldy.
Uly möçberli işleriň geçirilmeginiň netijesinde häzir paýtagtymyz sebitde halkara ölçeglerine kybap gelýän we ýaryşlary iň ýokary derejede guramaga mümkinçilik berýän täsin sport desgalaryna eýedir. “Aşgabat 2017” oýunlarynda ildeşlerimiziň gazanan ajaýyp netijeleri hem munuň nobatdaky aýdyň subutnamasy boldy. Ilkinji günlerden başlap, olar umumytoparlaýyn birinji orny eýeläp, ýaryşyň öňdäki hataryna çykdylar. Türkmen türgenleri jemi medallaryň 245-sini, şol sanda 89 altyn, 70 kümüş we 86 bürünç medal gazandylar!
Aziada—2017 parahatçylygyň we ösüşiň ýoly bilen ynamly öňe barýan Türkmenistan hem-de halkara jemgyýetçilik üçin aýratyn ähmiýetli taryhy wakalaryň hataryna girdi. Aziýa yklymynyň iň owadan we rowaç şäherleriniň birine öwrülen Aşgabatda geçirilen Aziýa oýunlary Sagdynlygyň we ruhubelentligiň ýurdy bolan Watanymyzyň bütin dünýä açykdygyny ýene-de bir gezek aýdyň görkezdi.
Umuman, Merkezi Aziýada ilkinji bolup, biziň ýurdumyza Aziýa oýunlaryny geçirmek hukugynyň berlen döwründen bäri örän uly işleriň, şol sanda hukuk ulgamynda uly işleriň geçirilendigi nygtaldy. “Bedenterbiýe we sport hakynda”, “Ýokary derejeli sport hakynda” we “Meýletinçilik hakynda” Türkmenistanyň Kanunlary kabul edildi. Esas dörediji resminamalaryň hatarynda döwlet Baştutanymyz Gurbanguly Berdimuhamedowyň sport ulgamynda daşary ýurtly hünärmenleri işe çagyrmagyň meseleleri baradaky karary bar.
Öz nobatynda, ABU-nyň dürli toparlarynyň ýolbaşçylary Aşgabatda Ýapyk binalarda we söweş sungaty boýunça V Aziýa oýunlarynyň ýokary derejede geçirilendigini belläp, bu iri sport ýaryşlarynyň dünýä jemgyýetçiligini ýurdumyz bilen tanyşdyrmaga mümkinçilikleri döredendigini, Türkmenistanda sport hereketiniň ösdürilmegine uly itergi berendigini nygtadylar.
Aşgabatdaky Aziýa oýunlaryny beýan etmäge gönüden-göni gatnaşan Aziýanyň we Ýewropanyň köpçülikleýin habar beriş serişdeleriniň wekilleri žurnalistleriň, telehabarçylaryň işlemegi üçin bu ýerde ähli şertleriň döredilendigini nygtadylar. Maglumat üpjünçiliginiň häzirki zaman önümçilik-tehniki binýady, iň täze aragatnaşyk tehnologiýalary olaryň ygtyýarynda boldy.
Forumda çykyş eden türkmen tarapynyň wekilleri Türkmenistanda ähli ulgamlary öz içine alýan iri möçberli özgertmeleriň durmuşa geçirilýändigini bellediler. Ýurdumyzyň köpçülikleýin habar beriş serişdeleriniň işini has-da kämilleşdirmek maksady bilen, habar beriş ulgamynda amala aşyrylýan anyk işlere hem-de yzygiderli çärelere aýratyn üns berildi.
Öňdebaryjy dünýä tejribesiniň, ähli ugurlarda häzirki zaman maglumat tehnologiýalarynyň öwrenilmegi we ornaşdyrylmagy, hünär derejeli işgärleriň taýýarlanylmagy döwlet Baştutanymyzyň başyny başlan özgertmeleriniň möhüm bölekleriniň biridir. Şunuň bilen baglylykda, bu ugurda ýurdumyzyň öňdebaryjy halkara we sebit düzümleri bilen ýygjam hyzmatdaşlyk alnyp barýandygy bellenildi. “Türkmenistan-Sport” teleýaýlymynyň halkara ýaryşlaryny ýaýlyma bermek babatda daşary ýurtly kompaniýalar bilen alyp barýan hyzmatdaşlygy munuň mysalydyr.
Şeýle hem Türkmenistanyň durmuş-ykdysady taýdan ösüşiniň strategiýasynyň durmuşa geçirilişiniň barşy, hormatly Prezidentimiz Gurbanguly Berdimuhamedowyň ýolbaşçylygynda alnyp barylýan ösüşlere beslenen özgertmeler syýasatynyň ähmiýeti barada giň mazmunly çykyşlar diňlenildi. Amala aşyrylýan özgertmeleriň Aşgabadyň barha görkanalaşýan keşbinde öz beýanyny tapýandygy bellenildi. Soňky ýyllarda paýtagtymyzyň hakyky bezegine öwrülen belent binalaryň we desgalaryň köp sanlysy guruldy. Aşgabat ak mermerli binalaryň dünýäde iň köp jemlenen şäheri hökmünde Ginnesiň rekordlar kitabyna girizildi.
Daşary ýurtly žurnalistler Türkmenistana ýene-de gelip görmäge uly gyzyklanma bildirdiler. Şunuň bilen baglylykda, hormatly Prezidentimiz Gurbanguly Berdimuhamedowyň başlangyjy boýunça 2018-nji ýylda Aziýa-Ýuwaş umman teleradio gepleşikler birleşiginiň 55-nji Baş Assambleýasyny Aşgabatda geçirmegiň milli Liderimiziň ýolbaşçylygynda parahatçylyk söýüjilikli we döredijilikli netijeli daşary syýasat strategiýasyny amala aşyrýan türkmen döwletiniň barha artýan abraýynyň nobatdaky subutnamasy bolup durýandygy nygtaldy.
Umuman, ABU–nyň 54-nji Baş Assambleýasynyň ähmiýeti barada aýdyp, oňa gatnaşyjylar onuň hünär gatnaşyklarynyň ýola goýulmagyna, öňdebaryjy maglumat-aragatnaşyk tehnologiýalaryň ýaýradylmagyna ýardam berjekdigine, şeýle hem oňa agza ýurtlaryň arasynda has ýygjam gatnaşyk etmäge täze usullary işläp taýýarlamaga mümkinçilik berjekdigine ynam bildirdiler.
Aziýa-Ýuwaş umman teleradio gepleşikler birleşigi—ýa-da onuň atlandyrylyşy ýaly, “Aziýaweşaniýe” her gün dünýäniň esasy teleýaýlymlary hem-de Internet boýunça täzelikleri ýaýradýar. Aziýanyň we Okeaniýanyň ýurtlarynyň 60-syndan ýaýlyma beriş guramalary onuň düzümine girýär. Türkmenistan 2012-nji ýylda ABU-nyň doly hukukly agzasy boldy.
Häzirki wagtda bu birleşige syn edýänleriň hakyky möçberi 3 milliard adama barabardyr. Mundan beýläk-de hyzmatdaşlyk etmegiň meýilnamalary Türkmenistanyň hem-de Aziýa-Ýuwaş umman sebitiniň ýurtlarynyň syýasy, ykdysady, durmuş we medeni-ynsanperwer durmuşy barada maglumatlary, seljeriş häsiýetli habarlary yzygiderli alyşmakdan, köpçülikleýin habar beriş serişdeleriniň işgärleriniň hünär derejelerini ýokarlandyrmak babatda tejribeleri alyşmakdan we beýlekilerden ybaratdyr.
Forumyň çäklerinde türkmen wekiliýetiniň agzalary Aziýa-Ýuwaş umman teleradio gepleşikler birleşiginiň 6-njy telewizion festiwalyna gatnaşdylar. Onda beýleki daşary ýurtlaryň artistleri bilen bir hatarda, biziň aýdymçylarymyz öz ýerine ýetirijilik ussatlygyny görkezdiler. Bu ýerde, şeýle hem dürli görnüşler boýunça tele we radiogepleşikleri taýýarlap, has tapawutlanan žurnalistleri sylaglamak dabarasy boldy.
Okalan sany: 92 Jogaplar: ( 0 )


text:
Nýu-Ýork şäheriniň Çelsi diýen ýerinde, häkimiýetleriň partlaýjy hökmünde häsiýetlendiren enjamynyň ýarylmagy netijesinde 29 adam ýaralandy, olaryň biriniň ýagdaýynyň agyrdygy aýdylýar.
Manhattanda, Günbatar 23-nji köçede, 17-nji sentýabr güni giçlik partlama bolan ýere Federal derňew býurosynyň, ABŞ-nyň içeri howpsuzlyk resmileri we Nýu-Ýork şäheriniň polisiýasynyň ofiserleri geldi.
Nýu-Ýork şäheriniň häkimi Bill de Blasio ýaraly bolanlaryň sany baradaky maglumaty tassyk etdi we, partlamanyň bilkastdan edilen işdigini görkezýän subutnamalaryň bardygyny habar berdi.
Emma ol häzirki pursatda terror baglanyşygy barada subutnamanyň ýokdugyny hem sözüne goşdy.
Bu partlamanyň bolan ýerinde bir blok daşlykda şübheli bir enjam tapyldy we derňew üçin alnyp gidildi diýip, polisiýa aýtdy.


text:
Eýsem, Türkmenistanda we daşary ýurtlarda ýaşaýan türkmenler, türkmen dilini gorap saklamakda nähili ýagdaýlara duş gelýärler?
Dünýä Türkmenleri gepleşiginiň nobatdaky sanynda, Türkmenistandan Gülçemen, Owganystan türkmenlerinden mugallym Hasan Muradi, Pakistanda ýaşaýan türkmenlerden Weli, eýranly türkmenlerden dutarçy Aýhan we Türkiýede ýaşap ýören türkmenlerden Şahyra Aýgül bu barada pikir alyşdy.
Azatlyk Radiosynyň Türkiýedäki habarçysy Döwlet Baýhan alyp barmagynda geçirilen bu gepleşigi diňlemek üçin aşaky düwmä basyň.


text:
“Meni hiç hili düşündiriş bermezden, ýurtdan çykarmadylar, soňkuja eklenç çeşmämden hem kesdiler” diýip, Azatlyk Radiosy bilen habarlaşan türkmenistanlylaryň biri gürrüň berdi.
Özüni Öwez diýip tanyşdyran türkmenistanly ýakynda Dubaýa uçmakçy bolanda, Aşgabadyň aeroportynda Migrasiýa gullugynyň ony sebäbini düşündirmän, yzyna gaýtarandygyny aýtdy.
“Men Dubaýa dowamly gatnap, ol ýerden haryt getirip, söwda-satyk edýärdim. Söwdam şowly boldy diýlende, aýda 100 dollar gazanç edýärdim. Soňky sapar bolsa, meni Migrasiýa gullugy ýurtdan çykarmady. Sebäbini hem düşündirmedi. Üstesine bilete harçlan 600 dollarymyň öwezini hem dolmadylar” diýip, ol belledi.
Mundan soňra, Öwez ýurtdan näme sebäpden çykarylmaýandygy bilen gyzyklanyp, Türkmenistanyň prezidentiniň, Ýokary gözegçilik edarasynyň, Migrasiýa gullugynyň adyna ençeme tapgyr arza ýazýar.
Azatlyk Radiosynyň redaksiýasyna ýokarky edaralaryň Öweze beren jogaplarynyň nusgalary gowuşdy. Olaryň ählisinde “...arzalaryňyzyň doly öwrenilendigini we Size ýurduň çäginden çykmaga rugsat berilmändigini habar berýäris” diýilse-de, bu gadagançylygyň sebäpleri barada kelam agyz söz aýdylmaýar.
“Menden ýurduň daşyna çykmak we öz hukuklarymy talap etmek haklarymy hem aldylar. Söwda-satyk bilen günümi görýärdim. Işsizlik, baran ýeriň para-berim... Indi näme etjegimi bilemok” diýip, Öwez Azatlyk Radiosy bilen söhbetdeşliginde zeýrendi.
Galyberse-de, soňky döwür Azatlyk Radiosyna türkmen häkimiýetleriniň gazanç üçin daşary ýurtlara, hususan-da Türkiýä gitmekçi bolýan raýatlary aeroportdan yzyna gaýtarýandygy barada dowamly maglumatlar gelip gowuşýar.
Ýakynda Azatlyk Radiosyna Türkiýä uçmaly onlarça türkmenistanlynyň ýurtdan goýberilmän, munuň hem ýolagçylarda gahar-gazap döredendigi baradaky wideo ýazgy gelip gowuşypdy.
Bu aralykda, Türkmenistanda işsizlik sebäpli has köp raýatlaryň gazanç üçin daşary ýurtlara gidip başlandygy, şeýle-de, türkmen häkimiýetleriniň zähmet migrantlaryny, şol sanda daşary ýurtdaky talyplary hem yzyna dolamak ugrundaky tagallalaryny güýçlendirendigi barada maglumatlar gelýär.
Belläp geçsek, Türkmenistanyň Migrasiýa gullugy ýokarda beýan edilenleriň hiç biri boýunça-da resmi ýagdaýda nähilidir bir kommentariýa bermekden ýüz öwürdi. Bu barada döwlet mediasynda hem dymylýar.


text:
9-njy iýunda Türkmenistanyň Prezidenti Gurbanguly Berdimuhamedow paýtagtymyz we onuň töweregi boýunça dikuçarda iş saparyny amala aşyryp, guşuçar belentlikden birnäçe möhüm desgalarda alnyp barylýan işleri synlady. Milletiň Lideri 2017-nji ýylda Ýapyk binalarda we söweş sungaty boýunça V Aziýa oýunlarynyň geçirilmegi bilen baglanyşykly käbir meselelere aýratyn üns berdi.
Bu uly sport ýaryşynyň başlanmagyna bary-ýogy iki ýyl galdy. Şu babatda döwlet Baştutany Aziada düýpli taýýarlanmagyň diňe bir gurluşyk desgalarynyň, hususan-da, sebitde deňi-taýy bolmadyk Olimpiýa şäherçesiniň gurulmagy bilen çäklenmeýändigini nygtaýar. Biz ähli ölçegler boýunça degişli tertibi üpjün etmelidiris diýip, milletiň Lideri Gurbanguly Berdimuhammedow aýdýar. Şu işlerde merkezden uzakda bolan ýerleri hem goşmak bilen, Aşgabadyň ulag ulgamyny kämilleşdirmäge aýratyn orun berilýär.
2013-nji ýylda Ahal welaýatynyň Ruhabat etrabynyň we Abadan şäheriniň käbir ilatly nokatlary paýtagtymyzyň düzümine goşuldy. Bu bolsa 37 müň gektardan gowrak meýdandyr. Aşgabadyň meýdany iki esse diýen ýaly artyp, 70 müň gektar töwerege ýetdi. Paýtagtyň çäkleriniň giňelmegi diňe bir işjeň ösdürilýän şäheriň talaplaryna laýyk gelmän, eýsem-de, onuň ýakynyndaky etraplaryň durmuş-ykdysady mümkinçiliklerini artdyrmagyň, olaryň depginleriniň işjeňleşmeginiň hem-de ilatyň durmuş derejesiniň ýokarlanmagynyň maksatlaryna gabat gelýär. Munuň özi Aşgabadyň terjimehalynda täze sahypanyň resmi taýdan açylmagyny alamatlandyrdy. Çünki bu ädim birnäçe maksatlara ýetilmegine gönükdirilendir.
Bu bolsa, ilkinji nobatda, adamlara ýaşamagyň oňaýlylygy boýunça iň oňat şertleri döretmekden, ähli ölçegler boýunça ýaşaýşyň hiliniň ýokary ülňülerini kemala getirmekden, şeýle hem ýurdumyzy durmuş-ykdysady taýdan ösdürmegiň strategik wezipelerini çözmekde paýtagtyň goşýan goşandyny artdyrmakdan we elbetde, Aşgabadyň möhüm halkara syýasy, işewür, medeni, syýahatçylyk merkezi hökmünde ähmiýetini we ornuny ýokarlandyrmakdan ybaratdyr.
Milletiň Lideri türkmen paýtagtynyň derejesini we abraýyny pugtalandyrmak barada aýdyp, hut şu wezipeleri öňde goýýar. Ösen düzümleriň netijesinde Aşgabat sebit, halkara we dünýä derejesindäki wajyp çäreleriň geçirilýän ýerine öwrüldi. 2017-nji ýylyň Aziadasy garaşylýan şol möhüm wakalaryň biri bolar.
Bu gün Aşgabadyň iri sport merkezine öwrülmegi üçin uly mümkinçilikler açylýar. Aziýa oýunlarynyň geçiriljek ýeri boljak paýtagtymyzdaky Olimpiýa şäherçesiniň gurluşygy ýurdumyzyň täze belentliklere we dünýä derejeli üstünliklere ymtylyşynyň nyşanyna öwrüldi. 2014-nji ýylyň noýabrynda bolup geçen Ýapyk binalarda we söweş sungaty boýunça V Aziýa oýunlarynyň guramaçylyk komitetiniň, Aziýanyň Olimpiýa geňeşiniň hem-de Okeaniýa ýurtlarynyň milli Olimpiýa komitetleriniň arasynda Ähtnama gol çekmek dabarasy gatnaşyjy döwletleriň düzümini 45-den 62-ä çenli artdyrdy. Munuň özi, ilkinji nobatda, oýunlary guramaçylaryň üstüne uly jogapkärçilik ýükleýär, köpsanly myhmanlary kabul etmek hem-de uly sport baýramçylygyny üstünlikli geçirmek üçin olardan sazlaşykly we utgaşykly özara hereket etmegi talap edýär.
Şu maksatlar bilen paýtagtymyzyň täze howa menzilinde sport wekiliýetleriniň agzalary, köpçülikleýin habar beriş serişdeleriniň wekilleri, meýletinçiler we beýleki resmi adamlar üçin ýörite “ýaşyl geçelge” göz öňünde tutuldy. Milletiň Lideriniň belleýşi ýaly, halkara howa ulaglarynyň gatnawlarynyň şunuň ýaly örän ýokarlanan ýagdaýynda yzygiderli ýerli howa gatnawlarynyň hem üznüksiz işini üpjün etmek zerurdyr. Munuň üçin, zerurlyk ýüze çykan ýagdaýynda, goşmaça mümkinçilikleri peýdalanmak gerek.
...Döwlet Baştutanynyň dikuçary uçuşyň barşynda, paýtagtymyzyň etegindäki ýörite meýdança gelip gondy. Bu ýerde milletiň Liderini Türkmenistanyň goranmak ministri B.Gündogdyýew garşylap, Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy, goşun generaly Gurbanguly Berdimuhamedowa hasabat berdi.
Döwlet Baştutanynyň belleýşi ýaly, ýurdumyzyň goranyş kuwwatynyň daýanjy bolan milli Ýaragly Güýçlerimizi döwrebaplaşdyrmak boýunça yzygiderli çäreler durmuşa geçirilýär. Şunuň bilen baglylykda, milletiň Lideri Türkmenistanyň harby-howa güýçleriniň maddy-enjamlaýyn binýadyny pugtalandyrmak boýunça tekliplere, şeýle hem beýleki degişli meselelere garady.
Türkmen döwletiniň Harby doktrinasynyň diňe goranyş häsiýetlidigini nygtap, Türkmenistanyň Prezidenti häzirki zaman harby tehnikalary dolandyrmakda harby gullukçylaryň ussatlygyny has-da kämilleşdirmegi möhüm wezipeleriň hatarynda görkezdi. Belent Serkerdebaşymyz şeýle hem harby gullukçylaryň zerur bolan durmuş şertlerini üpjün etmäge degişli birnäçe tabşyryklary berdi.
Soňra hormatly Prezident Gurbanguly Berdimuhamedow “Türkmenhowaýollary” döwlet milli gullugynyň başlygy M.Aýazowa ýüzlenip, 2017-nji ýylda Aşgabatda Ýapyk binalarda we söweş sungaty boýunça V Aziýa oýunlarynyň geçirilmegi bilen baglylykda howa – ulag düzüminiň sygymlylygyny ýokarlandyrmak ýaly meselelere ünsi çekdi. Öňde boljak V Aziýa oýunlaryna daşary ýurtlardan köpsanly myhmanlaryň gelmegine garaşylýandygyny, munuň bolsa paýtagtymyzyň Halkara howa menziliniň işini örän artdyrjakdygyny nygtap, şol döwürde eger zerur bolsa, paýtagtymyzyň etegindäki howa menzilini peýdalanmagy teklip etdi.
— Bu ýerde ýerli uçuşlary amala aşyrmak üçin şertler döredilse, maksadalaýyk bolar diýip, Milli Liderimiz aýtdy hem-de zerur bolan hemme degişli işleri alyp barmagy tabşyrdy. Hormatly Prezidentimiz Aziada - 2017-niň oýunlarynyň ähli babatda guramaçylykly we sazlaşykly geçirilmelidigini nygtady.
Döwlet Baştutany howa menziliniň durkuny täzelemek boýunça meýilleşdirilen taslamalar bilen tanyşdy hem-de işleri talabalaýyk alyp barmak barada anyk tabşyryklary berdi.


text:
12-nji sentýabrda ir bilen “Amul — Hazar 2018” awtorallisine gatnaşyjylar öz ulaglarynda Lebap we Mary welaýatlarynyň dolandyryş çäginiň serhediniň golaýynda ýerleşýän “Mary” düşelgesinden çykyp, ýaryşyň ikinji tapgyrynyň badalga aljak ýerine tarap ugradylar.
Şol gün agşamara “Amul — Hazar 2018” awtorallisine gatnaşyjylar Ahal welaýatynda ýerleşýän ikinji “Garagum ýalkymy” düşelgesine ýetdiler. Şu gün irden ýaryş ýolunyň uzynlygy 228 kilometrden ybarat nobatdaky bölegini geçmek üçin ulaglaryň 75-sinden 55-si badalga aldylar.
Sürüjileriň belleýişleri ýaly, ýoluň birinji tapgyry ýeňil bolmady. Ikinji ýoluň çylşyrymlylygy hem ondan birneme ýeňilräk boldy — ýaryşa gatnaşyjylar Garagumuň çägeliklerine öwrenişdiler we “Garagum ýalkymy” düşelgesine ynamly ýetdiler.
Bäsleşigiň umumy hasabynda ispan sürüjileri Nani Roma we Aleks Haro öňdeligi saklamagy dowam etdirýärler. Ýöne, Beýik Britaniýadan gelen sürüji Garri Hant we onuň kömekçisi Wouter Rosgaar pellehanada ispanlary ozup geçip, şu günki ýaryşyň ýeňijileri boldular. Pellehana üçünji bolup türkmen sürüjileri Hojaguly Annamämmedow we Gaýgysyz Akmyradow ýetdiler. Ýaryşyň öňdebaryjylarynyň aralary bary-ýogy birnäçe minut bilen tapawutlanýar.
Ýük awtoulaglarynyň arasynda russiýaly Aýrat Mardeýewiň we Dmitriý Sotnikowyň dolandyrýan KAMAZ ulaglarynyň ikisi pellehana ilkinji bolup ýetdiler. Bu ugurda üçünji orny Sergeý Wýazowiçiň dolandyrýan belarus MAZ-y eýeledi.
Iň çalt awtoulaglarynyň onlugyna MAZ awtoulagynyň türkmen-belarus sürüjileri — Aleksandr Wasilewskiý, Dmitriý Wihrenko we Begnazar Nurýagdyýew girdiler. Olar “Amul — Hazar” ýolunyň ikinji tapgyrynyň geçilýän döwründe bäş ölçege çykdylar.
Ýeke-täk sürüji zenan bolan Ýuliýa Migunowa hem öz kömekçisi Igor Petenko bilen tapawutlandy. Olaryň Toýotasy T2 derejesinde ilkinji boldy.
Düşelgä gelen batlaryna ýadaw myhmanlar bereketli saçak, medeni maksatnama hem-de ýurdumyzyň iň bir meşhur gymmatlyklary bilen tanyşmaga mümkinçilik aldylar.
Düşelgede ralliniň guramaçysy Žan Lui Şlesseri doglan güni bilen gutladylar. Ady rowaýata öwrülen ulag sürüjisi türkmen topragynda öz 70 ýaşynyň toýuny belledi.
Ýaryş dowam edýär. 13-nji sentýabrda onuň üçünji tapgyry badalga alýar. Awtoralla gatnaşyjylar 236 kilometr aralygy geçerler. Şondan soňra olara “Altyn asyr” Türkmen kölüniň öňündäki düşelgede dynç alyş garaşýar.
Soňky habarlar
Archive news
“Amul — Hazar 2018”: ralliçiler “Garagum ýalkymyna” bardy
12-nji sentýabrda ir bilen “Amul — Hazar 2018” awtorallisine gatnaşyjylar öz ulaglarynda Lebap we Mary welaýatlarynyň dolandyryş çäginiň serhediniň golaýynda ýerleşýän “Mary” düşelgesinden çykyp, ýaryşyň ikinji tapgyrynyň badalga aljak ýerine tarap ugradylar.


text:
2018-07-11
«Türkmenistan: altyn asyr» elektron gazeti
«Miras» žurnaly: milli medeni miras wagyz edilýär
09.07.2018
Ylymlar akademiýasynyň Milli golýazmalar institutynyň her çärýekde çykýan ylmy-köpçülikleýin žurnalynyň birinji sany 2018-nji ýyl üçin neşiriň sanlarynyň tapgyryny açýar, ol öz sahypalarynda halkymyzyň baý taryhy-medeni mirasy barada söhbet edýär.
«Miras» žurnalynda türkmen, rus hem-de iňlis dillerinde çap edilýän makalalar Türkmenistanyň taryh ylmynyň umumy kanunalaýyklygyny we ösüşini, bu ugurda dünýä ylmynyň gazananlaryny şöhlelendirýär.
Žurnalyň sahypalarynda ýurdumyzyň, şeýle hem daşary döwletleriň alymlarynyň taryhçylaryň we arheologlaryň, etnograflaryň, medeniýeti hem-de edebiýaty öwrenijileriň, dilçileriň makalalaryna giň orun berilýär.
«Açyşlar we täze işler» diýen bölümde Ylymlar akademiýasynyň Milli golýazmalar institutynyň döredilmeginiň 25 ýyllygyna bagyşlanan makalalar ýerleşdirildi.
«Golýazmalarda hatdatlyk sungaty» atly makalada hünärmenleriň golýazmalary ýygnamak, tertipleşdirmek, saklamak, öwrenmek, terjime etmek we çap boýunça alyp barýan işleri barada gürrüň berilýär.
Häzir institutyň gaznasynda seýrek duş gelýän golýazmalaryň 10 müňden gowragy saklanylýar, zeper ýeten golýazmalaryň ýüzlerçesi dikeldildi.
Bahasyna ýetip bolmajak gaznada iň göwrümli kitap Muhammet Sarahsynyň «Muhyt» («Umman») eseri bolup, onuň agramy 17 kilogramdan hem geçýär. Iň kiçi «Heftek» kitabynyň ölçegi 5х9 santimetre deňdir.
Makalada hatdatlygyň dürli nusgalary barada gürrüň berilýär, olar özboluşlylygy bilen tapawutlanýar.
«Hekaýat hem hakykat» atly makalada Gündogaryň we Günbataryň arasyndaky söwda ýollarynyň ösüşiniň möhüm taryhy pursatlary, häzirki Türkmenistanyň çägindäki iri medeni-syýasy hem-de söwda merkezleriniň eýeleýän orny we ähmiýeti beýan edilýär.
«Türkmenistan Beýik Ýüpek ýolunyň ýüregi» diýen şygar astynda geçýän ýylda neşiriň esasy mowzuklarynyň hatarynda milli medeni baýlygy, şol sanda edebi mirasy aýawly saklamak we wagyz etmek has-da möhüm bolup durýar.
«Medeniýetleriň, halklaryň we siwilizasiýalaryň özara gatnaşyklary» diýen bölümde ýerleşdirilen «Gorkut ata» eposynda türkmen halkynyň milli gymmatlyklarynyň şöhlelendirilişi" atly makalada ýaş nesli watançylyk ruhunda terbiýelemekde bu edebi ýadygärligiň ähmiýeti nygtalýar.
Okyjylaryň ünsi milli däp-dessurlar, ýaşulularyň türkmen jemgyýetiniň durmuşyndaky orny, zenanlaryň maşgaladaky orny we beýlekiler hakynda halkyň düşünjesini şöhlelendirýän keşplere çekilýär. Şunda häzirki döwür bilen deňeşdirmeler getirilýär. «Ak öý gurmak däpleri häzir hem bar» diýip, alym eposyň tutuş dowamynda ak öýüň ýygy-ýygydan agzalýandygyny belleýär.
«Ahmet Ýasawynyň filosofik-ahlak mirasy we onuň çeşmeleri» atly makalada «Hikmet» žanrynyň esaslaryny goýan Ýasawynyň döredijilik mirasyna täze ylmy-nazary garaýyş beýan edilýär. Awtor makalasynda Hoja Ahmediň şygryýet däpleriniň parasatly wesýetleri beýan etmegiň nusgasyna öwrülendigini belleýär.
Neşiriň nobatdaky sany, däp bolşy ýaly, şu ýylyň birinji çärýeginde ýurdumyzyň jemgyýetçilik, ylmy we medeni durmuşyna degişli wakalara berilýän syn bilen jemlenýär. Onda hormatly Prezidentimiz Gurbanguly Berdimuhamedowyň ylym we medeniýet ulgamynda halkara hyzmatdaşlygyna gönükdirilen ugrunyň yzygiderliligini şöhlelendirýän möhüm wakalar öz beýanyny tapdy. Okyjylar täze kitaplar barada hem maglumat alyp bilerler.
Ýokary çap usulynda neşir edilen žurnal häzirki zaman sungat ussatlarynyň suratlary we foto işleri, seýrek duş gelýän arhiw maglumatlary we kartografik suratlar bilen bezelipdir.
Türkmen döwlet habarlar agentligi (TDH)


text:
Álemniń 30 eliniń sarapshylary men saıasatkerleri jyl saıyn ótkiziletin «Astana Klýbynyń» 4-shi otyrysyna qatysady, dep habarlaıdy silteme.kz.
12-13 qarasha kúnderi «Nazarbaev ortalyǵynda» álemniń jetekshi sarapshylary, saıasatkerleri men dıplomattaryn biriktiretin saıası forým formatynda bedeldi halyqaralyq pikirtalas alańy — «Astana klýbynda» tórtinshi jyl saıynǵy otyrysy ótedi.
«Astana Klýbynyń» negizgi mıssııasy – búkil álemge, ásirese Eýrazııa aımaǵyna áser etetin ǵalamdyq úrdisterdi talqylaý jáne mańyzdy máselelerdiń sheshimin tabý, sondaı-aq Qazaqstannyń syrtqy saıası habarlamalaryn álemdik sarapshy-saıası aýdıtorııaǵa jetkizý.
Osy jyly «Astana klýby» jumysyna Avstrııa, Aýǵanstan, Belgııa, Egıpet, Italııa, Qyrǵyzstan, Pákistan, Polsha, Portýgalııa, Ulybrıtanııa, Úndistan, Indonezııa, Iran, Ispanııa, Qytaı, Norvegııa, Reseı, Serbııa, Slovenııa, Horvatııa, AQSh, Shveııa jáne Japonııa syndy álemniń 30 elinen 50-den astam spıker qatysady.
Forýmnyń kútiletin qonaqtary arasynda burynǵy jáne qazirgi memleket jáne úkimet basshylary, iri dıplomattar, jetekshi ǵylymı ortalyqtarynyń basshylary men álemge áıgili sarapshylar bar.
Klýbtyń 4-shi otyrysy sheńberinde sarapshylardyń jumysy «Úlken Eýrazııaǵa barar jolda: ortaq bolashaqty qalaı qurý kerek?» atty basty taqyryp aınalasynda júrgiziledi. Taqyrypty tańdaýǵa sebepshi bolǵan jáıt – ýshyǵyp kele jatqan saýda jáne sankııalyq soǵystarǵa, popýlızmniń ósýine, qaýipsizdikke tónetin jańa syn-tegeýrinder men qaýip-qaterlerge baılanysty álemdegi jáne Eýrazııadaǵy jahandyq úderister.
Sarapshylar paıda bolǵan qarama-qarsylyq jáne jańa geosaıası shyndyqtyń obektisi emes, sýbektisi bolyp sanalatyn orta memleketterdiń kúsheıýi jáne qalyptasyp kele jatqan kóp baǵyttylyq jaǵdaıyndaǵy Eýrazııanyń jańa strategııalyq sáýletiniń keleshegine erekshe nazar aýdaratyn bolady.
Klýbtyń paneldi sessııasy barysynda Úlken Eýrazııanyń kelesheginiń túrli senarııleri, «Beldeý jáne jol» bastamasynyń, Eýrazııalyq ekonomıkalyq odaqtyń damý perspektıvalary, sondaı-aq Ortalyq Azııadaǵy qazirgi zamanǵy transformaııalyq úderister qarastyrylady.
Otyrystyń uıymdastyrýshylary: Qazaqstan Respýblıkasy Tuńǵysh Prezıdenti — Elbasy Qory jáne QR Tuńǵysh Prezıdenti Qory janyndaǵy Álemdik ekonomıka jáne saıasat ınstıtýty.
Qazaqstan Respýblıkasy Tuńǵysh Prezıdenti — Elbasy Qory janyndaǵy Álemdik ekonomıka jáne saıasat ınstıtýtynyń dırektory Erjan Saltybaevtyń aıtýynsha: «Búgingi álemdik tártip «jahandanýdyń daǵdarysy» degen uǵymmen sıpattalady — halyqaralyq ınstıtýttar men saýda kelisimderi kúmán týǵyzady, al jahandyq qaýipsizdikke kóptegen qaqtyǵystar qaýip tóndiredi. Álbette resmı kelissóz júrgizý ádisteri tıimdiligi mardymsyz, al haosty jeńý úshin beıresmı dıplomatııa qajet. Sondyqtan, qazirgi jahandyq syn-tegeýrinderdi, yqtımal táýekelderdi baǵalaý jáne olarǵa qarsy turý úshin sharalardy qarastyrý — «Astana Klýbynyń» kún tártibiniń negizgi quraýshy máselesi bolyp tabylady.
Biz jumysymyzdyń aıasynda halyqaralyq yntymaqtastyqty nyǵaıtýǵa múddeli ár memlekettiń pikirin tyńdaýǵa múmkindik beretin elder arasyndaǵy ashyq dıalogti qurýǵa tyrysamyz.
Aıta ketsek, «Astana Klýbynyń» kóptegen otyrystary «Chatem haýs» erejelerine sáıkes ótkiziledi, onda sarapshylardyń pikirleri anonımdi túrde jasyrylady. Bul qaǵıda ashyq jáne senimdi kəsibı əńgime qurýǵa kómektesedi.
Astana klýbynyń birinshi kezdesýi 2015 jyly 8-12 qarashada ótti, ári «Eýrazııanyń geoekonomıkasy» taqyryby talqylandy. Is-sharaǵa álemniń 15 elinen (Ulybrıtanııa, Germanııa, Iran, Qytaı, Reseı, AQSh, Túrkııa jáne t.b.) zııatkerlik jáne saıası elıtanyń 50-ge jýyq jetekshi ókilderi qatysty.
2016 jyldyń 14-16 qarashasynda ótken Klýbtyń ekinshi otyrysynda Eýrazııalyq keńistiktegi aldaǵy ózgeristerdiń múmkindikteri men kedergileri talqylandy. Álemniń 21 elinen (Ulybrıtanııa, Germanııa, Úndistan, Iran, Qytaı, Reseı, AQSh, Túrkııa, Franııa, Japonııa jáne t.b.) zııatkerlik jáne saıası elıtanyń ókilderi qatysty.
Klýbtyń úshinshi otyrysy 2017 jyldyń 13-14 qarashasynda ótti jáne «Úlken Eýrazııa — 2027: Teketires nemese áriptestik» uranymen ótti, ol álemniń 27 elinen kelgen qatysýshylardy biriktirdi. Olar – AQSh, Reseı, Qytaı, Úndistan, Eýropa, Taıaý Shyǵys, Ortalyq jáne Ońtústik-Shyǵys Azııanyń bedeldi saıası qaıratkerleri, dıplomattary, belgili saıasatkerleri, bedeldi ǵalymdary men iri «mı ortalyqtarynyń» jetekshi sarapshylary. Klýbtyń jumysyna alǵash ret jetekshi saıasatkerler — burynǵy memleket basshylary Abdýlla Gúl (Túrkııa), Vaslav Klaýs (Chehııa), Danılo Tıýrk (Slovenııa) qatysty.